ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

ΕΤΗΣΙΑ ΟΙΚΟΝΟΜΙΚΗ ΕΚΘΕΣΗ 2019

**ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**

**ΕΤΗΣΙΑ ΟΙΚΟΝΟΜΙΚΗ ΕΚΘΕΣΗ**

**ΣΥΜΦΩΝΑ ΜΕ ΤΑ**

**ΕΛΛΗΝΙΚΑ ΛΟΓΙΣΤΙΚΑ ΠΡΟΤΥΠΑ**

**ΓΙΑ ΤΗ ΧΡΗΣΗ ΠΟΥ ΕΛΗΞΕ**

**ΑΠΟ 1 ΙΑΝΟΥΑΡΙΟΥ 2019 ΕΩΣ 31 ΔΕΚΕΜΒΡΙΟΥ 2019**



**ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**

**ΕΔΡΑ: ΑΚΑΔΗΜΙΑΣ 60, ΑΘΗΝΑ 106 79**

**ΑΦΜ: 090011035**

**Περιεχόμενα Ετήσιας Οικονομικής Έκθεσης**

[Δηλώσεις Συλλόγου 3](#_Toc55303075)

[Έκθεση Διαχείρισης Διοικητικού Συμβουλίου 4](#_Toc55303076)

[Α. Οικονομική Επισκόπηση 11](#_Toc55303077)

[Β. Προοπτικές Λειτουργίας 15](#_Toc55303078)

[Γ. Διαχείριση Χρηματοοικονομικών Κινδύνων 18](#_Toc55303079)

[Δ. Υποκαταστήματα και Λοιπές Εγκαταστάσεις 25](#_Toc55303080)

[Ε. Λοιπές Πληροφορίες 25](#_Toc55303081)

[Οικονομικές Καταστάσεις 27](#_Toc55303082)

[Κατάσταση Οικονομικής Θέσης 27](#_Toc55303083)

[Κατάσταση Αποτελεσμάτων 28](#_Toc55303084)

[Κατάσταση Μεταβολών Ιδίων Κεφαλαίων 29](#_Toc55303085)

[Κατάσταση Ταμειακών Ροών 30](#_Toc55303086)

[Λογιστικές πολιτικές και επεξηγηματικές σημειώσεις επί των οικονομικών καταστάσεων 31](#_Toc55303087)

[1. ﻿Γενικές πληροφορίες 31](#_Toc55303088)

[2. Σύνοψη σημαντικών λογιστικών πολιτικών 31](#_Toc55303089)

[2.1. Πλαίσιο κατάρτισης 31](#_Toc55303090)

[2.2. Νομισματικό πλαίσιο και μετατροπή ξένου νομίσματος 32](#_Toc55303091)

[2.3. Απομείωση αξίας μη χρηματοοικονομικών περιουσιακών στοιχείων εκτός αποθεμάτων 32](#_Toc55303092)

[2.4. Ενσώματα πάγια 32](#_Toc55303093)

[2.5. Επενδυτικά πάγια 33](#_Toc55303094)

[2.6. Ασώματα πάγια 33](#_Toc55303095)

[2.7. Επενδύσεις και λοιπά χρηματοοικονομικά περιουσιακά στοιχεία 33](#_Toc55303096)

[2.8. Αποθέματα 34](#_Toc55303097)

[2.9. Εμπορικές και λοιπές απαιτήσεις 34](#_Toc55303098)

[2.10. Ταμειακά διαθέσιμα και ισοδύναμα 34](#_Toc55303099)

[2.11. Προβλέψεις παροχών προσωπικού 34](#_Toc55303100)

[2.12. Λοιπές προβλέψεις 34](#_Toc55303101)

[2.13. Χρηματοοικονομικές υποχρεώσεις 35](#_Toc55303102)

[2.14. Κρατικές επιχορηγήσεις 35](#_Toc55303103)

[2.15. Εμπορικές και λοιπές υποχρεώσεις 35](#_Toc55303104)

[2.16. Αναγνώριση εσόδων 35](#_Toc55303105)

[2.17. Τρέχοντες φόροι 35](#_Toc55303106)

[3. Πηγές αβεβαιότητας εκτιμήσεων και κρίσεων 36](#_Toc55303107)

[Χρηματοοικονομική πληροφόρηση 36](#_Toc55303108)

[4. Ενσώματα πάγια 47](#_Toc55303109)

[5. Επενδυτικά πάγια 48](#_Toc55303110)

[6. Ασώματα πάγια 49](#_Toc55303111)

[7. Συμμετοχές 50](#_Toc55303112)

[8. Χρηματοοικονομικά περιουσιακά στοιχεία 50](#_Toc55303113)

[9. Λοιπές μακροπρόθεσμες απαιτήσεις 50](#_Toc55303114)

[10. Αποθέματα 50](#_Toc55303115)

[11. Εμπορικές και λοιπές απαιτήσεις 51](#_Toc55303116)

[12. Ταμειακά διαθέσιμα και ισοδύναμα 51](#_Toc55303117)

[13. Ίδια κεφάλαια 52](#_Toc55303118)

[13.1. Κεφάλαιο 52](#_Toc55303119)

[13.2. Λοιπά στοιχεία της καθαρής θέσης 52](#_Toc55303120)

[14. Προβλέψεις παροχών προσωπικού 52](#_Toc55303121)

[15. ﻿Κρατικές επιχορηγήσεις 52](#_Toc55303122)

[16. Εμπορικές και λοιπές υποχρεώσεις 53](#_Toc55303123)

[17. Πωλήσεις 53](#_Toc55303124)

[18. Κόστος πωλήσεων 53](#_Toc55303125)

[19. Έξοδα διοίκησης 54](#_Toc55303126)

[20. Λοιπά έσοδα 54](#_Toc55303127)

[21. Λοιπά έξοδα 55](#_Toc55303128)

[22. Κατηγορίες και αμοιβές προσωπικού 55](#_Toc55303129)

[23. Επενδυτικό αποτέλεσμα – καθαρό 55](#_Toc55303130)

[24. Χρηματοοικονομικό αποτέλεσμα – καθαρό 56](#_Toc55303131)

[25. Φόροι εισοδήματος 56](#_Toc55303132)

[26. Διάθεση αποτελεσμάτων 56](#_Toc55303133)

[27. Ενδεχόμενες απαιτήσεις και υποχρεώσεις 56](#_Toc55303134)

[28. Δεσμεύσεις 56](#_Toc55303135)

[29. Γεγονότα μεταγενέστερα της περιόδου αναφοράς 58](#_Toc55303136)

[30. Συνοπτικές οικονομικές καταστάσεις 59](#_Toc55303137)

Δηλώσεις Συλλόγου

Ως Δικηγορικός Σύλλογος Αθηνών («ο Σύλλογος»), δηλώνουμε και βεβαιώνουμε για τη χρήση 1 Ιανουαρίου έως και 31 Δεκεμβρίου 2019 και σύμφωνα με τις ισχύουσες διατάξεις ότι εξ όσων γνωρίζουμε:

α) Η συνημμένη έκθεση διαχείρισης διοικητικού συμβουλίου απεικονίζει κατά τρόπο αληθή την εξέλιξη, τις επιδόσεις και τη θέση του Συλλόγου, συμπεριλαμβανομένης της περιγραφής των κυριότερων κινδύνων και αβεβαιοτήτων που αντιμετωπίζει.

β) Οι συνημμένες οικονομικές καταστάσεις του Συλλόγου, οι οποίες καταρτίστηκαν σύμφωνα με τα ισχύοντα λογιστικά πρότυπα, απεικονίζουν κατά τρόπο αληθή τα στοιχεία της κατάστασης οικονομικής θέσης της 31 Δεκεμβρίου 2019 και των καταστάσεων αποτελεσμάτων, μεταβολών ιδίων κεφαλαίων και ταμειακών ροών της χρήσης που έληξε την ημερομηνία αυτή, συμπεριλαμβανομένων των σημαντικών λογιστικών αρχών και μεθόδων και λοιπών επεξηγηματικών πληροφοριών.

Τα παραπάνω αποτυπώνονται διεξοδικά στη συνέχεια υπό τη μορφή ενιαίας έκθεσης.

Αθήνα, 3 Νοεμβρίου 2020

Εκ μέρους του Δικηγορικού Συλλόγου Αθηνών,

|  |  |  |
| --- | --- | --- |
|  | Ο Εκπρόσωπος του Συλλόγου  Πρόεδρος |  |
|  |  |  |
|  |  |  |
|  |  |  |
|  | Δημήτριος Βερβεσός |  |
|  |  |  |

Έκθεση Διαχείρισης Διοικητικού Συμβουλίου

Προς τα Μέλη του Δικηγορικού Συλλόγου Αθηνών («ο Σύλλογος»):

Σύμφωνα με τα Ελληνικά Λογιστικά Πρότυπα («ΕΛΠ») βάσει των διατάξεων του Ν 4308/2014, υποβάλλουμε συνημμένα στη Συνέλευση των Μελών του Διοικητικού Συμβουλίου τις οικονομικές καταστάσεις του Συλλόγου για τη χρήση που έληξε την 31 Δεκεμβρίου 2019 με τις παρατηρήσεις επ’ αυτών, για την έγκρισή σας.

Η παρούσα οικονομική έκθεση του Συλλόγου παρέχει περιγραφή του οικονομικού μοντέλου, συνοπτικές χρηματοοικονομικές πληροφορίες για την οικονομική κατάσταση και λειτουργία, ανάλυση των σημαντικών γεγονότων που έλαβαν χώρα κατά τη διάρκεια της κλειόμενης χρήσης, πληροφορίες για τους κυριότερους κινδύνους και αβεβαιότητες, επεξηγήσεις για τη διαχείριση των σημαντικών χρηματοοικονομικών κινδύνων που αντιμετωπίζονται, μελέτη για το λειτουργικό περιβάλλον, παράθεση στοιχείων και εκτιμήσεων για την εξέλιξη των δραστηριοτήτων για την επόμενη χρήση, καθώς και γνωστοποιήσεις για άλλα ζητήματα σχετικά με τη λειτουργία και τη δομή του.

**ΤΑΥΤΟΤΗΤΑ**

Ο Δικηγορικός Σύλλογος Αθηνών αποτελεί Νομικό Πρόσωπο Δημοσίου Δικαίου και στις τάξεις του συγκαταλέγονται σήμερα γύρω στα 22.000 μέλη. Διοικείται από εκλεγόμενο ανά τετραετία με καθολική μυστική ψηφοφορία 25μελές Διοικητικό Συμβούλιο.

Στα καθήκοντά του περιλαμβάνονται, σύμφωνα με το άρθρο 199 του Κώδικα περί Δικηγόρων, «α) η μέριμνα περί της εν γένει αξιοπρεπείας των Δικηγόρων και της απονομής παρά πάσης αρχής του προς αυτούς οφειλομένου σεβασμού, κατά την ενάσκησιν του λειτουργήματος αυτών, β) η υποβολή προτάσεων και γνωμών αφορωσών εις την βελτίωσιν της νομοθεσίας εις την ερμηνείαν και την εφαρμογήν αυτής, γ) η διατύπωσις παρατηρήσεων και κρίσεων ως προς την απονομήν της δικαιοσύνης και δ) η συζήτησις και η απόφασις περί παντός ζητήματος ενδιαφέροντος το Δικηγορικόν Σώμα ή τα μέλη του Συλλόγου ως τοιαύτα ή ως επαγγελματικήν τάξιν και επί παντός γενικώτερου ζητήματος Εθνικού ή Κοινωνικού περιεχομένου.».

Η ιστορική διαδρομή του ΔΣΑ είναι μακραίωνη και χαρακτηρίζεται από σημαντική προσφορά όχι μόνο σε ζητήματα που άπτονται της Δικηγορικής κοινότητας της Αθήνας, αλλά και των κοινωνικών και εθνικών δρωμένων. Υπό τη σημερινή του μορφή συγκροτήθηκε, διά νόμου, για πρώτη φορά το 1909, έπειτα από πλήθος συζητήσεων και σχετικών διεργασιών που προηγήθηκαν.



Έκτοτε η δραστηριότητά του συνδέθηκε με τη συζήτηση και τη σύνταξη νομοσχεδίων, την οργάνωση συνεδρίων, την αντιμετώπιση των προβλημάτων του κλάδου, τη δημιουργία των ασφαλιστικών ταμείων και την προσπάθεια βελτίωσης των συνθηκών άσκησης του δικηγορικού επαγγέλματος, κατά τρόπο που επέβαλε εντέλει και τη δυναμική σημερινή του παρουσία σε θεσμικό επίπεδο. Η αναδρομή στην υπερεκατονταετή δράση του ΔΣΑ αναδεικνύει τις ποικίλες και σημαντικές συμβολές της δικηγορικής κοινότητας στη νομοπαραγωγική διαδικασία και στην εν γένει πρόοδο του νομικού μας πολιτισμού, τις διαρκείς προσπάθειες που καταβλήθηκαν για τη βελτίωση των συνθηκών απονομής της Δικαιοσύνης και την αναμόρφωσή της ως θεσμού, τις δυναμικές κλαδικές διεκδικήσεις δίκαιων αιτημάτων της δικηγορικής κοινότητας, τις διαπρεπείς επιστημονικές πρωτοβουλίες που προήγαγαν το δικαιικό μας σύστημα, καθώς επίσης και τις διαχρονικές μάχες για την προάσπιση των δικαιωμάτων του πολίτη και των θεμελιωδών ελευθεριών του.

Με την πάροδο του χρόνου η θεσμική θέση των Δικηγορικών Συλλόγων της χώρας, συνεπώς και του ΔΣΑ, κατοχυρώθηκε νομοθετικά ως έμπρακτη αναγνώριση της ιδιότητας των μελών του ως συλλειτουργών στην απονομή της Δικαιοσύνης και σταδιακά οι Δικηγόροι καθιερώθηκαν και στη συνείδηση των απλών πολιτών ως υπερασπιστές δικαιωμάτων και θεματοφύλακες θεσμών.

**Σύντομη αναδρομή στην ιστορία**

Στην Αθήνα, από τη συνταγματική κατοχύρωση του δικαιώματος του συνεταιρίζεσθαι το 1864 μέχρι τη νομοθετική ίδρυση του σημερινού Δικηγορικού Συλλόγου, ιδρύθηκαν και διαλύθηκαν πέντε διαδοχικοί Δικηγορικοί Σύλλογοι, που είχαν τη μορφή σωματείου. Η πρώτη προσπάθεια ίδρυσης δικηγορικού συλλόγου έγινε το 1865. Ο σύλλογος αυτός, μακροβιότερος όλων των επόμενων, δραστηριοποιήθηκε επί μια δεκαετία περίπου, μελετώντας τα προβλήματα των μελών του, προτείνοντας νομοθετικές μεταρρυθμίσεις και λαμβάνοντας θέση σε επίκαιρα θέματα εθνικής σημασίας. Παρόμοια δραστηριότητα είχαν και οι επόμενοι σύλλογοι που ιδρύθηκαν το 1883, το 1893, το 1902 και το 1905.



Το προσωποπαγές των ιδρυομένων συλλόγων, η αβεβαιότητα για το μέλλον τους, οι προστριβές μεταξύ των μελών τους λόγω προσωπικών φιλοδοξιών, τα οικονομικά προβλήματα και η παράλληλη συνειδητοποίηση της ανάγκης ύπαρξης ενός συλλόγου αποδεκτού από όλο το δικηγορικό σώμα, συνετέλεσαν στο να θεωρηθεί σύντομα ως μόνη λύση η νομοθετική ρύθμιση της ίδρυσης και της λειτουργίας δικηγορικών συλλόγων σε όλη τη χώρα.

Ο Γεώργιος Ρούφος ήταν ο πρώτος που πρότεινε στη Βουλή τη νομοθετική σύσταση δικηγορικών συλλόγων το 1877 και οι Αθηναίοι δικηγόροι εξέλεξαν το 1878 επιτροπή καθηγητών που συνέταξε ένα νομοσχέδιο. Στη Βουλή όμως το πρώτο νομοσχέδιο θα κατατεθεί από τον Γεώργιο Φιλάρετο το 1884 και θα υποβληθεί ξανά το 1891, χωρίς να συζητηθεί. Νέο νομοσχέδιο θα καταρτισθεί από την κυβέρνηση Χαριλάου Τρικούπη το 1892, η οποία το 1894 θα αναθέσει στον τότε υπάρχοντα, τρίτο κατά σειρά, Δικηγορικό Σύλλογο Αθηνών τη σύνταξη άλλου. Το νομοσχέδιο αυτό θα κατατεθεί το 1896 στη Βουλή, αλλά δεν θα ψηφισθεί.

Ο πέμπτος και τελευταίος πρώιμος Δικηγορικός Σύλλογος Αθηνών, του 1905, επικέντρωσε τη δράση του στις προσπάθειες για την ψήφιση αυτού του νομοσχεδίου. Αφού το επεξεργάσθηκε, το ενεχείρισε υπό νέα μορφή στην κυβέρνηση Ιωάννη Θεοτόκη το 1907, η οποία το παρέδωσε στην αρμόδια κοινοβουλευτική επιτροπή. Ο νόμος ΓΤΙΖ΄ (3317) περί δικηγορικών συλλόγων, βασισμένος ουσιαστικά στο νομοσχέδιο που είχε συντάξει ο Δικηγορικός Σύλλογος Αθηνών το 1896, ψηφίσθηκε τελικά τον Δεκέμβριο του 1908, τριάντα χρόνια μετά τη σύνταξη του πρώτου νομοσχεδίου.

Στις 15 Φεβρουαρίου 1909 οι δικηγόροι της Αθήνας συνήλθαν για τη συγκρότηση του σημερινού Δικηγορικού Συλλόγου Αθηνών, την εκλογή του Διοικητικού Συμβουλίου του και την εκλογή των δικηγόρων μελών του Ανωτάτου Πειθαρχικού Συμβουλίου. Καθώς όμως για την εκλογή τους απαιτείτο απόλυτη πλειοψηφία των παρόντων, οι αρχαιρεσίες διήρκεσαν δεκαπέντε ημέρες! Ψήφισαν 616 δικηγόροι ενώ οι υποψήφιοι σύμβουλοι είχαν υπερβεί τους 110. Πρώτος πρόεδρος του Διοικητικού Συμβουλίου εκλέχθηκε ο Κωνσταντίνος Έσσλιν και αντιπρόεδρος ο Κωνσταντίνος Ρακτιβάν.

Ο Σύλλογος ξεκίνησε τη δραστηριότητά του με μεγάλο ενθουσιασμό και με την επίμονη εργασία των Διοικητικών Συμβουλίων του, τη συζήτηση και τη σύνταξη νομοσχεδίων, την οργάνωση συνεδρίων, την αντιμετώπιση των προβλημάτων του κλάδου, τη δημιουργία των ασφαλιστικών ταμείων και την προσπάθεια βελτίωσης των συνθηκών άσκησης του δικηγορικού επαγγέλματος, επέβαλε τη δυναμική σημερινή του παρουσία.

**Οι πρώτες εκλογές, 1909**

Το χρονικό της διεξαγωγής των εκλογών διασώθηκε χάρη στον αθηναϊκό τύπο που δημοσίευε σχεδόν καθημερινά την πορεία τους. Η περιγραφή μάλιστα της πρώτης συνέλευσης, κατά την οποία εκλέχθηκε ο πρόεδρος, δημοσιεύθηκε ως πρωτοσέλιδο. Τέτοια ήταν η σημασία της νομοθετικής ίδρυσης του Δικηγορικού Συλλόγου για όλη την κοινωνία.

Στις 28 Φεβρουαρίου 1909 οι δικηγόροι των Αθηνών μετά από εκλογές που διήρκεσαν μισό μήνα, εξέλεξαν το πρώτο Διοικητικό Συμβούλιο του Συλλόγου! Επτά από τα μέλη που εκλέχθηκαν είχαν ασχοληθεί και στο παρελθόν με τη διοίκηση και τη δράση των προηγούμενων βραχύβιων Δικηγορικών Συλλόγων Αθηνών (Έσσλιν, Ρακτιβάν, Φιλάρετος, Ευκλείδης, Μομφεράτος, Μαριολόπουλος και Σημίτης), ενώ ο Τιμολέων Ηλιόπουλος ήταν γιος του Ευσταθίου Ηλιόπουλου, του προέδρου του πρώτου Δικηγορικού Συλλόγου Αθηνών που ιδρύθηκε το 1865.

Ο Σύλλογος ξεκίνησε τη δραστηριότητά του με μεγάλο ενθουσιασμό και με την επίμονη εργασία των Διοικητικών Συμβουλίων του, τη συζήτηση και τη σύνταξη νομοσχεδίων, την οργάνωση συνεδρίων, την αντιμετώπιση των προβλημάτων του κλάδου, τη δημιουργία των ασφαλιστικών ταμείων και την προσπάθεια βελτίωσης των συνθηκών άσκησης του δικηγορικού επαγγέλματος, επέβαλε τη δυναμική σημερινή του παρουσία.

Από την ίδρυσή του έως σήμερα, ο ΔΣΑ, ο πρώτος και μεγαλύτερος δικηγορικός σύλλογος της χώρας, διάνυσε μια μακρά πορεία στο δημόσιο βίο, στενά συνδεδεμένη με τις πολιτικές και κοινωνικές εξελίξεις.

Επιστημονική συσσωμάτωση και παράλληλα συνδικαλιστικό όργανο, ο ΔΣΑ, εκκινώντας από ένα ολιγάριθμο σώμα ανδρών, μελών κατά κύριο λόγο της ανερχόμενης αστικής τάξης στις αρχές του 20ού αιώνα, εκπροσωπεί σήμερα δεκάδες χιλιάδες δικηγόρους, άνδρες και γυναίκες, που συνωστίζονται στα αθηναϊκά δικαστήρια.

Η ιστορική διαδρομή του αντανακλά τη σταδιακή διεύρυνση του δικηγορικού επαγγέλματος και ταυτόχρονα αποτυπώνει τον σημαίνοντα ρόλο των εκπροσώπων του και τις διαφορετικές και πολυπληθείς λειτουργίες τους στην ελληνική κοινωνία.

Αίτηση εγγραφής της Αγνής Ρουσοπούλου στον Δικηγορικό Σύλλογο Αθηνών, 1922

**Τα χρόνια της εδραίωσης**

Την πρώτη περίοδο λειτουργίας του ο Σύλλογος εδραιώθηκε, διαμορφώνοντας πάγια χαρακτηριστικά της εσωτερικής λειτουργίας του, αλλά και της δημόσιας παρουσίας του. Στεγασμένος αρχικά σε μια αίθουσα του Πρωτοδικείου Αθηνών, «περιπλανήθηκε» κατά τη διάρκεια του Μεσοπολέμου σε διάφορα κτίρια. Το 1937 αγόρασε μέρος της οικοδομής της οδού Ακαδημίας για να στεγάσει τα γραφεία του, τα οποία εγκαινιάσθηκαν το 1939. Από τότε έως σήμερα τα γραφεία του επεκτάθηκαν καταλαμβάνοντας ολόκληρη την οικοδομή, καθώς και το διπλανό κτίριο, ώστε να φιλοξενήσουν τις διαρκώς αναπτυσσόμενες υπηρεσίες του.

Σύμφωνα με τον οργανισμό του, ο ΔΣΑ οργάνωσε τη λειτουργία του, από το Μητρώο και το Πειθαρχικό Συμβούλιο ως τη Βιβλιοθήκη, αποσκοπώντας εξαρχής στη διασφάλιση των επαγγελματικών δικαιωμάτων των μελών του, αλλά και της ορθής άσκησης των καθηκόντων τους. Μια σημαντική πλευρά της δραστηριότητας του Διοικητικού Συμβουλίου αποτελούσε η διαχείριση των οικονομικών του Συλλόγου. Στα πρακτικά του Δ.Σ., παράλληλα με τις ετήσιες εκθέσεις πεπραγμένων, καταχωρούνται αδιάλειπτα οι προϋπολογισμοί, απολογισμοί και ισολογισμοί του, επιτρέποντας τον πλήρη έλεγχο της διαχείρισης και συνάμα συγκροτώντας μια μοναδική πηγή για τον ιστορικό.

Γραμμάτειο προείσπραξης δικηγορικών αμοιβών, 1966

Μια από τις κύριες στοχεύσεις του ΔΣΑ, στην πρώτη αυτή περίοδο, υπήρξε η κατοχύρωση της περίθαλψης και των συνταξιοδοτικών δικαιωμάτων των μελών του. Το 1929 μετά από πολλές πιέσεις και προσπάθειες των δικηγορικών συλλόγων της χώρας, πρωτοστατούντος του ΔΣΑ, ιδρύθηκε το Ταμείο Συντάξεως Νομικών. Την ίδια περίπου περίοδο, στο πλαίσιο της εξασφάλισης των ιατροφαρμακευτικών παροχών των δικηγόρων, ιδρύθηκε από το ΔΣΑ Ταμείο Περιθάλψεως με σκοπό την παροχή βοηθημάτων σε δικηγόρους ή στις οικογένειές τους που έχρηζαν βοήθειας.

Παράλληλα, με συνεχείς παραστάσεις και επαφές με την πολιτική και δικαστική εξουσία, ο Σύλλογος εργάστηκε στην κατεύθυνση της βελτίωσης των συνθηκών εργασίας των δικηγόρων πιέζοντας ιδιαίτερα για τα εργασιακά δικαιώματά τους, όπως λ.χ. για την καθιέρωση ωραρίου λειτουργίας των δικαστηρίων. Στο πλαίσιο αυτό διατύπωσε εξαρχής προτάσεις για την ταχύτερη και καλύτερη απονομή της δικαιοσύνης σε συνεργασία με τους υπόλοιπους δικηγορικούς συλλόγους της χώρας.

Ο Σύλλογος πρωτοστάτησε έως το 1936 στην σύγκλιση 4 συνεδρίων των δικηγορικών συλλόγων της χώρας, όπου τέθηκαν μια σειρά από ζητήματα αναφορικά με την απονομή της δικαιοσύνης, τον Κώδικα περί δικηγόρων, τη φορολόγηση, την ιατροφαρμακευτική περίθαλψη, τη συνταξιοδότηση. Παράλληλα, ενδιαφέρθηκε για τη νομική ενημέρωση των μελών του με τη συγκρότηση ειδικής Βιβλιοθήκης, η οποία εμπλουτίστηκε με σημαντικές δωρεές επιφανών νομικών και μελών του Συλλόγου.

Ο ΔΣΑ συμμετείχε ακόμη με ένταση και επιμονή στις προσπάθειες επίλυσης του κτιριακού προβλήματος της δικαιοσύνης, διατυπώνοντας στον Μεσοπόλεμο συνεχείς προτάσεις για τη χωροθέτηση και ανέγερση του Δικαστικού Μεγάρου της πρωτεύουσας.



Οι δραστηριότητές του ΔΣΑ, όπως αποτυπώνονται και στα πρακτικά του Διοικητικού του Συμβουλίου, ήταν πολύπλευρες. Η συμβολή του στο νομοθετικό έργο, με γνωμοδοτήσεις και εισηγήσεις προς την νομοθετική και εκτελεστική εξουσία, προτάσεις νόμων, σχέδια υπουργικών αποφάσεων κ.ά. υπήρξε ιδιαίτερα σημαντική. Οι πρώτοι εκπρόσωποί του με το υψηλό κύρος που διέθεταν -υποψήφιοι για το Δ.Σ. μπορούσαν να είναι μόνο δικηγόροι παρ’ Αρείω Πάγω- λειτούργησαν σε μεγάλο βαθμό ως σύμβουλοι της εκτελεστικής εξουσίας, ως συνδιαμορφωτές της νομοθεσίας. Είναι χαρακτηριστική η μακρά συζήτηση στο Διοικητικό Συμβούλιο αναφορικά με τη νομοθεσία και την απονομή της δικαιοσύνης στις Νέες χώρες.

Διαδήλωση δικηγόρων κατά του βασιλικού πραξικοπήματος του Ιουλίου 1965, με το σύνθημα 1.1.4.

Παράλληλα το ΔΣ του ΔΣΑ και εκ του νόμου συμμετείχε στην επιλογή και προαγωγή του δικαστικού προσωπικού, κάποτε και στις πιο υψηλές βαθμίδες του, ενώ εκπρόσωποί του συμμετείχαν αυτοδίκαια σε σημαντικούς θεσμούς όπως στην τοπική αυτοδιοίκηση, λ.χ. στο Δημοτικό Συμβούλιο του Δήμου Αθηναίων.

Η ίδρυση του Συλλόγου συνέπεσε με μια ιδιαίτερα ταραγμένη περίοδο για το ελληνικό κράτος, περίοδο γεωγραφικής διεύρυνσης, ανασυγκρότησης αλλά και έντονων πολιτικών και κοινωνικών συγκρούσεων, όπως εκφράστηκαν κυρίως στον Εθνικό Διχασμό. Αποτελώντας μια κλειστή επαγγελματική και επιστημονική ελίτ, οι δικηγόροι της Αθήνας εξέφρασαν μέσα από το Σύλλογό τους απόψεις και θέσεις για τα μεγάλα πολιτικά και κοινωνικά ζητήματα της εποχής. Είναι χαρακτηριστική η αντίθεσή τους προς το βενιζελικό στρατόπεδο και η συμπαράταξή τους με τη φιλοβασιλική παράταξη.

**Μια ταραγμένη δεκαετία**

Το 1936 η δικτατορία της 4ης Αυγούστου κατάργησε την εκλογή του Διοικητικού Συμβουλίου από τα μέλη του Συλλόγου και την ανέθεσε στο τοπικό Εφετείο. Το ίδιο συνέβη για όλους τους δικηγορικούς συλλόγους της χώρας. Η διορισμένη διοίκηση παρέμεινε έως το 1941, οπότε αντικαταστάθηκε από νέα, διορισμένη πλέον από την κατοχική κυβέρνηση, διοίκηση.

Το 1943 η δικαιοδοσία του διορισμού πέρασε εκ νέου στο Εφετείο έως το 1945, όταν επανήλθε το προ του 1936 καθεστώς εκλογής από τα μέλη του συλλόγου. Οι διορισμένες διοικήσεις συνέχισαν το έργο του Διοικητικού Συμβουλίου -εναρμονισμένες με το γενικό πλαίσιο των πολιτικών που είχαν καθορίσει το δικτατορικό καθεστώς και στη συνέχεια οι κατοχικές κυβερνήσεις-, και στάθηκαν ιδιαίτερα στα συνδικαλιστικά δικαιώματα των δικηγόρων της Αθήνας. Το 1941 ξεκίνησε τη λειτουργία του το Ταμείο Προνοίας ενώ κατά τη διάρκεια της Κατοχής δημιουργήθηκε και Προμηθευτικός Συνεταιρισμός για την ενίσχυση των δικηγόρων. Με το Συνεταιρισμό, τα συσσίτια που οργάνωσε και τη βοήθεια που πρόσφερε ο Σύλλογος, λειτούργησε σχεδόν σωτήρια για τα πλέον αδύναμα από τα μέλη του κυρίως κατά τη διάρκεια του κατοχικού λιμού.

Συνεδρίαση στα Γραφεία του Δικηγορικού Συλλόγου Αθηνών, 1960

**Τα χρόνια της ανάπτυξης**

Από το 1945 έως το 1967 οι εκλεγμένες εκ νέου διοικήσεις του Συλλόγου δραστηριοποιήθηκαν για την επίλυση των συνδικαλιστικών προβλημάτων ενός διαρκώς αναπτυσσόμενου κλάδου. Ενός κλάδου, στον οποίον από τη δεκαετία του 1950 και μετά συμμετέχουν όλο και πιο ενεργά οι γυναίκες, οι οποίες διεκδίκησαν και την άρση όλων των ανισοτήτων που αφορούσαν στην άσκηση των καθηκόντων τους. Το 1955 η Αγνή Ρουσοπούλου ήταν η πρώτη γυναίκα σύμβουλος που μετείχε σε Διοικητικό Συμβούλιο του ΔΣΑ.

O συνεχώς αυξανόμενος αριθμός των δικηγόρων, η είσοδος στο επάγγελμα συνταξιούχων άλλων κλάδων, η πολυθεσία, επανέφερε, συνεχώς το ζήτημα του ελέγχου και της εκκαθάρισης του Μητρώου του Συλλόγου, καθώς επίσης και την πιθανότητα θέσπισης numerous clausus στον κλάδο. Παράλληλα, η αύξηση των δικηγόρων και η διεύρυνση των επαγγελματικών τους οριζόντων, μεγέθυνε τα χρόνια προβλήματα του κλάδου και δημιουργούσε νέα: οι αναθεωρήσεις του Κώδικα περί δικηγόρων, τα προβλήματα του Ταμείου Συντάξεων Νομικών και η βελτίωση των όρων συνταξιοδότησης με τη θέσπιση επικουρικής σύνταξης, η ενίσχυση του Ταμείου Προνοίας με τη δημιουργία ιδιόκτητων πολυιατρείων, η ορθότερη φορολόγηση αποτελούσαν ορισμένες από τις πλέον σημαντικές διεκδικήσεις των δικηγόρων της Αθήνας την περίοδο αυτή. Σταθερή επίσης μέριμνα αποτελούσε η βελτίωση των συνθηκών απονομής της δικαιοσύνης. Αιτήματα όπως η συμπλήρωση των κενών θέσεων δικαστών και δικαστικών υπαλλήλων, η δημιουργία διοικητικών δικαστηρίων, η ταχύτερη απονομή της δικαιοσύνης αλλά και η ανέγερση του Δικαστικού Μεγάρου στην Αθήνα επανέρχονται συνεχώς στις συζητήσεις του Διοικητικού Συμβουλίου. Η διεκδίκηση των αιτημάτων του δικηγορικού κλάδου πήρε πιο δυναμική μορφή με την για πρώτη φορά, το 1957, αποχή των δικηγόρων από τα καθήκοντά τους. Η αποχή αυτή ήταν αποτέλεσμα της στενότερης συνεργασίας των δικηγορικών συλλόγων της χώρας, η οποία αποτυπώθηκε και στη σύγκλιση 4 κοινών συνεδρίων, εκ των οποίων τα 2 (1951 και 1952) πραγματοποιήθηκαν στην Αθήνα. Ο ΔΣΑ και αυτή την περίοδο συνεργάστηκε με τους υπόλοιπους δικηγορικούς συλλόγους σε μια σειρά από πρωτοβουλίες, για τη λύση σημαντικών δικηγορικών θεμάτων. Πρόκειται για μια σταθερή και γόνιμη σχέση όπου το κύρος και η αρχαιότητα του ΔΣΑ, του εξασφαλίζει τη θέση του πρώτου ανάμεσα σε ίσους.

Εάν η περίοδος του Εμφυλίου και τα πρώτα μετεμφυλιακά χρόνια χαρακτηρίζονται από την ταύτιση σχεδόν του ΔΣΑ με την επίσημη εκτελεστική εξουσία, από την δεκαετία του 1950 και μετά τα πράγματα διαφοροποιούνται. Η αύξηση του αριθμού των δικηγόρων, με την είσοδο πολλών νέων συναδέλφων στην επαγγελματική κονίστρα, αλλά και η γενικότερη πολιτική αντιπαράθεση, οδήγησε στη δημιουργία νέων παρατάξεων, εντός του Συλλόγου, οι οποίες διεκδίκησαν τον έλεγχο του Διοικητικού Συμβουλίου.

Στις δεκαετίες 1950 και 1960 ο Δικηγορικός Σύλλογος τοποθετήθηκε σε μείζονα πολιτικά και κοινωνικά ζητήματα ερχόμενος σε αντιπαράθεση και με την εκτελεστική εξουσία. Σημειώνουμε ενδεικτικά το ζήτημα των εκτοπίσεων αλλά και των δικών περί κατασκοπείας, της ετεροδικίας του προσωπικού των αμερικάνικων βάσεων στην Ελλάδα, των δικαιωμάτων των πολιτικών κρατουμένων.

Απεργία δικηγόρων, 1957

Παράλληλα ο Σύλλογος επενέβη σε μια σειρά από δίκες, όπως στη δίκη των Αεροπόρων το 1953, ζητώντας τη διασφάλιση των δικαιωμάτων των κατηγορουμένων και των δικηγόρων τους.

Στα πρακτικά του ΔΣΑ αποτυπώνεται η ενεργή παρουσία του Συλλόγου στα μεγάλα εθνικά θέματα, με κυρίαρχο το Κυπριακό. Ο Σύλλογος πρωτοστάτησε στη διεθνοποίηση του θέματος μέσα από την συζήτησή του σε διεθνή νομικά συνέδρια και ενώσεις, αλλά και με την ενεργητική συμμετοχή των μελών του σε συλλαλητήρια και δυναμικές εκδηλώσεις που συντάραξαν την Αθήνα ιδιαίτερα τη δεκαετία του 1950.

Πέρα από τη δημόσια παρουσία του ο ΔΣΑ συμμετείχε ενεργά στην προαγωγή του νομικού πολιτισμού της χώρας και στην επιστημονική θωράκιση των μελών του. Το 1953 αποφασίστηκε η έκδοση των δυο περιοδικών οργάνων του, του Νομικού Βήματος και του Κώδικα Νομικού Βήματος, τα οποία από τότε σταθερά και αδιάλειπτα ενημερώνουν τα μέλη του δικηγορικού σώματος. Παράλληλα την περίοδο αυτή εμπλουτίστηκε και οργανώθηκε περαιτέρω η Βιβλιοθήκη του Συλλόγου.

Αρχαιρεσίες στον Δικηγορικό Σύλλογο Αθηνών, 1958

Ο ΔΣΑ διοργάνωσε σειρές διαλέξεων, καθώς και επιστημονικά συνέδρια, ενώ μέλη του συμμετείχαν σε διεθνείς συναντήσεις εκπροσώπων του δικηγορικού κλάδου. Μια άλλη σημαντική δραστηριότητά του ήταν η διεξαγωγή διαγωνισμών για νομικά θέματα, στο όνομα συνήθως διακεκριμένων νομικών και μελών του Συλλόγου (διαγωνισμός Νικόλαου Δημητρακόπουλου, Κωνσταντίνου Δεμερτζή, Πέτρου και Νικόλαου Θηβαίου, Νικόλαου Ροντήρη, Νικόλαου Ν. Σαριπόλου, έπαθλο Χρήστου Λαδά κ.ά.).

Το 1967 η δικτατορική κυβέρνηση έπαυσε το Διοικητικό Συμβούλιο και διόρισε νέο, το οποίο κατά την περίοδο της επταετίας, υπηρέτησε το στρατιωτικό καθεστώς, την ώρα που πολλά μέλη του Συλλόγου διώχθηκαν ή καταδικάστηκαν για την αντιστασιακή τους δράση ή για την υπεράσπιση άλλων αντιστασιακών. Το 1974, η Μεταπολίτευση, επανέφερε τις δημοκρατικές ελευθερίες στο ΔΣΑ ανοίγοντας μια νέα περίοδο στη λειτουργία του, η οποία συνεχίζεται έως σήμερα.

Η δράση του Συλλόγου συνδέθηκε άρρηκτα με τα πρόσωπα που ανέλαβαν να τον εκπροσωπήσουν συμμετέχοντας στο Διοικητικό του Συμβούλιο. Οι περισσότεροι από αυτούς συμμετείχαν ενεργά στην πολιτική και κοινωνική ζωή της χώρας, σε πλήθος πολιτιστικών, κοινωνικών και επιστημονικών συσσωματώσεων. Ανάμεσά τους περιλαμβάνονται διακεκριμένοι νομικοί, οι οποίοι συνέδεσαν τη ζωή τους με την προάσπιση των ατομικών και συλλογικών δικαιωμάτων.

Αρχαιρεσίες στον Δικηγορικό Σύλλογο Αθηνών, 1958

Τα πρακτικά του Διοικητικού Συμβουλίου του ΔΣΑ αποτελούν ένα πολύτιμο παρατηρητήριο για την ιστορία και τη δράση του συλλόγου, ένα σημαντικό εργαλείο για τον ιστορικό εν γένει και όχι μόνο του δικαίου. Σε συνδυασμό με τις μελέτες που έχουν ήδη εκδοθεί ( Λ. Τρίχα, Δικηγορείν εν Αθήναις-Μια διαδρομή στον 19ο αιώνα (2003) και Ε. Μαχαίρας Η ιστορία του Δικηγορικού Συλλόγου Αθηνών (2006) επιτρέπουν να παρατηρήσουμε τη σύγχρονη ελληνική πολιτική και κοινωνική ιστορία μέσα από τη λειτουργία μιας εκ των πλέον ισχυρών επιστημονικών και επαγγελματικών συσσωματώσεων της χώρας.

## Οικονομική Επισκόπηση

Οι στόχοι, οι βασικές αξίες και κύριες στρατηγικές του Συλλόγου παραμένουν αμετάβλητοι παράγοντες. Ο Σύλλογος είναι προσηλωμένος στις εξής αρχές:

* Την παροχή εξαιρετικών υπηρεσιών που ξεπερνούν τις απαιτήσεις των Μελών μας.
* Τη διαμόρφωση κουλτούρας που ενισχύει την ατομική δημιουργικότητα και την ομαδική εργασία, ενώ παράλληλα δείχνει εκτίμηση προς την αμοιβαία εμπιστοσύνη και τον σεβασμό μεταξύ εργασίας και Διοίκησης.
* Να αποτελεί μία αξιόπιστη πλατφόρμα με θετική κοινωνική συμβολή από την οποία θα επιτυγχάνονται προσωπικοί, επαγγελματικοί, κοινωνικοί και περιβαλλοντικοί στόχοι.
* Να μεγιστοποιήσουμε την αξία που λαμβάνουν τα Μέλη, οι συνεργάτες μας και λοιποί τρίτοι, μέσω μακροπρόθεσμης εμπιστοσύνης και αμοιβαία οφέλη, ενώ παράλληλα διατηρούμε ανοιχτή πολιτική προς νέες σχέσεις και συνεργασίες.
* Αναγνώριση ότι η κερδοφορία και η οικονομική διαύγεια του Συλλόγου μας είναι απαραίτητα χαρακτηριστικά της επιτυχίας.
* Αναγνώριση ότι η καινοτομία στη Διοίκηση και στη διαχείριση μαζί με την υπευθυνότητα και την αρμονική σχέση με το οικονομικό, κοινωνικό και φυσικό περιβάλλον είναι απαραίτητα χαρακτηριστικά για την ορθή λειτουργία μας.

Η πολιτική γνωστοποίησης και παρουσίασης που ακολουθεί ο Σύλλογος για τους δείκτες, τις αναλύσεις και συναφείς χρηματοοικονομικής φύσης πληροφορίες, βασίζεται εξ ολοκλήρου στο θεσπισμένο πλαίσιο κατάρτισης των Κατευθυντήριων Γραμμών «Εναλλακτικοί Δείκτες Μέτρησης Απόδοσης» της Ευρωπαϊκής Αρχής Κινητών Αξιών και Αγορών (ESMA/2015/1415el), που εφαρμόζονται στους Εναλλακτικούς Δείκτες Μέτρησης Απόδοσης («ΕΔΜΑ»), οι οποίοι γνωστοποιούνται από τους εκδότες κατά την ημερομηνία αναφοράς ρυθμιζόμενων πληροφοριών και έχουν ως στόχο να προαγάγουν τη χρησιμότητα και διαφάνεια των ΕΔΜΑ, καθώς και την ορθή και πλήρη πληροφόρηση του κοινού σχετικά με τη χρηματοοικονομική επίδοση και θέση των εκδοτών.

Η εξέλιξη των βασικών οικονομικών μεγεθών του Συλλόγου κατά τη διάρκεια της κλειόμενης χρήσης είχε ως ακολούθως:

**Προσαρμοσμένο EBITDA**

Τα προσαρμοσμένα κέρδη προ τόκων, φόρων και αποσβέσεων του Συλλόγου έχουν ως εξής:



Τα αποτελέσματα του Συλλόγου, τόσο της κλειόμενης όσο και της συγκριτικής χρήσης, επιβαρύνθηκαν και επωφελήθηκαν από μη ταμειακά, μη επαναλαμβανόμενα και ειδικά χρηματοοικονομικά στοιχεία. Ο δείκτης προσαρμοσμένων κερδών προ τόκων, φόρων και αποσβέσεων λαμβάνει υπ' όψιν του και προσαρμόζει αναλόγως αυτά τα χρηματοοικονομικά στοιχεία, ώστε να παρουσιάσει την ικανότητα του Συλλόγου να δημιουργήσει κέρδη. Αναλυτικές πληροφορίες σχετικά με τις προσαρμογές του δείκτη αυτού βρίσκονται επί της ανάλυσής του στην παράγραφο «Προσαρμοσμένο EBITDA».

**Πωλήσεις**

Ο κύκλος εργασιών του Συλλόγου στην κλειόμενη χρήση αυξήθηκε κατά 7,29% ή €460.346,60 και ανήλθε σε €6.773.101,16 έναντι €6.312.754,56 της προηγουμένης χρήσης.

**Διάρθρωση αποτελεσμάτων**

Τα αποτελέσματα προ φόρων του Συλλόγου ανά κύρια κατηγορία εσόδων και εξόδων έχουν ως εξής:









Οι φόροι εισοδήματος στα αποτελέσματα του Συλλόγου στην κλειόμενη χρήση ανήλθαν σε €0,00 έναντι €(211.078,76) της προηγουμένης χρήσης.

**Αποτελέσματα**

Τα αποτελέσματα του Συλλόγου στην κλειόμενη χρήση μειώθηκαν κατά (51,14)% ή €(39.424,13) και ανήλθαν σε €37.660,01 έναντι €77.084,14 της προηγουμένης χρήσης.

**Διάρθρωση οικονομικής θέσης**

Οι ισολογισμοί του Συλλόγου ανά κύρια κατηγορία περιουσιακών στοιχείων και υποχρεώσεων έχουν ως εξής:









**Επενδύσεις**

Οι επενδύσεις του Συλλόγου σε πάγια στην κλειόμενη χρήση ανήλθαν σε €128.996,50 έναντι €158.130,35 της προηγούμενης χρήσης.

**Βασικοί χρηματοοικονομικοί δείκτες**

Οι βασικοί χρηματοοικονομικοί δείκτες του Συλλόγου αναλύονται ως ακολούθως:



Η δυνατότητα αποπληρωμής των βραχυπρόθεσμων υποχρεώσεων μέσω του κυκλοφορούν ενεργητικού του Συλλόγου στην κλειόμενη χρήση μειώθηκε κατά (0,02) φορές. Ειδικότερα, το κυκλοφορούν ενεργητικό αυξήθηκε κατά €1.638.554,85 και οι βραχυπρόθεσμες υποχρεώσεις αυξήθηκαν κατά €1.194.762,47. Αναλυτικές πληροφορίες σχετικά την κυκλοφοριακή ρευστότητα, βρίσκονται επί της ανάλυσής του στην παράγραφο «Κίνδυνος διαχείρισης κεφαλαίου».



Τα έσοδα που απομένουν από τη διαχείριση της σχέσης των πωλήσεων με το κόστος τους μειώθηκαν κατά (2,24)%. Ειδικότερα, το μεικτό κέρδος αυξήθηκε κατά €223.518,61 και οι πωλήσεις αυξήθηκαν κατά €460.346,60.



Η λειτουργική αποτελεσματικότητα της δραστηριότητας και πολιτικής τιμών του Συλλόγου στην κλειόμενη χρήση αυξήθηκε κατά 4,88%. Ειδικότερα, τα προσαρμοσμένα κέρδη προ τόκων και φόρων αυξήθηκαν κατά €365.849,82 και οι πωλήσεις αυξήθηκαν κατά €460.346,60. Αναλυτικές πληροφορίες σχετικά με τις προσαρμογές του δείκτη Προσαρμοσμένο EBIT βρίσκονται επί της ανάλυσής του στην παράγραφο «NOPAT».



Το επίπεδο απόδοσης των ιδίων κεφαλαίων του Συλλόγου στην κλειόμενη χρήση αυξήθηκε κατά 2,91%. Ειδικότερα, τα προσαρμοσμένα κέρδη προ τόκων και φόρων αυξήθηκαν κατά €365.849,82 και ο μέσος όρος ιδίων κεφαλαίων αυξήθηκε κατά €57.372,08.



Η δυνατότητα αποπληρωμής των υποχρεώσεων και το επίπεδο αυτονομίας του Συλλόγου στην κλειόμενη χρήση μειώθηκε κατά (1,94)%. Ειδικότερα, τα ίδια κεφάλαια αυξήθηκαν κατά €37.660,01 και το ενεργητικό αυξήθηκε κατά €1.490.254,19.



Η ταχύτητα με την οποία οι εμπορικές απαιτήσεις του Συλλόγου εισπράττονται στην κλειόμενη χρήση μειώθηκε κατά 6 ημέρες λόγω αύξησης του μέσου όρου ρευστοποίησής τους. Ειδικότερα, οι πωλήσεις αυξήθηκαν κατά €460.346,60 και ο μέσος όρος εμπορικών απαιτήσεων αυξήθηκε κατά €127.658,85. Ο δείκτης είναι σε ημέρες (365), συνεπώς το διαιρεμένο υπόλοιπο έχει ήδη διαιρεθεί ως παρονομαστής του 365. \*Ο μέσος όρος εμπορικών απαιτήσεων δε συμπεριλαμβάνει τις προβλέψεις απομειώσεων, είναι μειωμένος κατά τις προκαταβολές πελατών και αυξημένος με τα έσοδα χρήσης εισπρακτέα. Ο δείκτης συμπεριλαμβάνει και ομοειδή μακροπρόθεσμα κονδύλια εμπορικής φύσης.

## Προοπτικές Λειτουργίας

Η εξέλιξη του Συλλόγου και του κλάδου στην ελληνική αγορά είναι δύσκολο να προβλεφθούν με ακρίβεια λόγω του επιπέδου της αβεβαιότητας που υπάρχει. Σε αυτό το ασαφές περιβάλλον, ο Σύλλογος συνεχίζει το πρόγραμμά του, το οποίο συνίσταται κυρίως στη βελτίωση της παραγωγικότητάς, στη βελτίωση της παροχής υπηρεσιών, στον περιορισμό των δαπανών, στην εύρεση νέων αγορών και πελατών και στην καλύτερη αξιοποίηση των περιουσιακών του στοιχείων. Η Οικονομική Υπηρεσία δεν είναι εφικτό να προβλέψει με ακρίβεια τις πιθανές εξελίξεις στην ελληνική οικονομία και την επίδρασή τους στις δραστηριότητες του Συλλόγου, δεδομένου ότι τα οικονομικά στοιχεία που θεσπίζουν την ανταγωνιστική ικανότητα και χρηματοοικονομική βιωσιμότητα της χώρας μεταβάλλονται καθημερινά. Λόγω αυτού, η Οικονομική Υπηρεσία επιβλέπει διεξοδικά την παροχή υπηρεσιών, εκτιμά διαρκώς και συνολικά τη λειτουργία του Συλλόγου και τις πιθανές μελλοντικές επιπτώσεις σε αυτόν, προκειμένου να διασφαλίσει ότι λαμβάνονται όλες οι απαραίτητες ενέργειες και πρωτοβουλίες για την ελαχιστοποίηση τυχόν επιπτώσεων στις δραστηριότητές του.

**Χρηματοοικονομικοί δείκτες αποδοτικότητας**

Ο Σύλλογος ελέγχει την απόδοση των λειτουργικών τμημάτων του μέσω πολλαπλών δεικτών αξιολόγησης και συγκεκριμένα την κερδοφορία του μέσω του δείκτη Προσαρμοσμένου EBITDA. Ο δείκτης EBITDA παρότι χρησιμοποιείται σε μεγάλο εύρος από εταιρείες και επενδυτές, δεν είναι αναγνωρισμένος από επίσημους φορείς και γι’ αυτό και δεν υπάρχουν οδηγίες του υπολογισμού του. Αυτό είναι κάτι που μπορεί να καταστεί αντικείμενο εκμετάλλευσης μέσω ιδιαίτερων ή ελλείπων προσαρμογών ή και απώλειας γνωστοποιήσεων που αφορούν στον υπολογισμό του. Επάνω σε αυτήν τη λογική διαφάνειας και ακρίβειας στην οποία και στοχεύει η Οικονομική Υπηρεσία επί των οικονομικών στοιχείων του Συλλόγου, θεώρησε απαραίτητο να συμπεριλάβει αναλυτικούς πίνακες υπολογισμών και γνωστοποιήσεις μεθοδολογίας των δεικτών για τα ενδιαφερόμενα μέρη. Οι προσαρμογές του δείκτη EBITDA και άλλων δεικτών έχουν γίνει με τη λογική της ενίσχυσης της ακρίβειας αλλά και της συγκρισιμότητάς τους σε ευρεία βάση, δηλαδή αν οι ίδιες προσαρμογές ακολουθηθούν σε άλλους συλλόγους του ίδιου κλάδου μπορεί να γίνει άμεση σύγκριση μεταξύ τους. Αυτό σημαίνει ότι δεν υπάρχουν ιδιαίτερες προσαρμογές που αμφιλεγόμενα προσαρμόζουν τους δείκτες αποκλειστικά για τις ανάγκες του Συλλόγου, αλλά ταυτοχρόνως δεν παρέχουν ορθή χρηματοοικονομική ενημέρωση και δεν αποτελούν χρήσιμα μέσα αξιολόγησης για τρίτα ενδιαφερόμενα μέρη. Όλες οι προσαρμογές στους δείκτες έχουν γίνει βάσει ενδεδειγμένων παραδοχών και γενικά αποδεχόμενων μεθόδων και αναφέρονται αναλυτικά όπου αυτές υπάρχουν.

**Προσαρμοσμένο EBITDA**

Ο δείκτης προσαρμοσμένα κέρδη προ τόκων, φόρων και αποσβέσεων «Προσαρμοσμένο EBITDA» (Adjusted Earnings Before Interest, Taxes, Depreciation and Amortization «Adjusted EBITDA») παρουσιάζει την ικανότητα του Συλλόγου να δημιουργήσει κέρδη. Υπολογίζεται ομαλοποιώντας τα αποτελέσματα μέσω της εξαίρεσης των μη ταμειακών, μη επαναλαμβανόμενων και ειδικών χρηματοοικονομικών στοιχείων. Οι προσαρμογές αυτές ενισχύουν την ακρίβεια του δείκτη και τη δυνατότητά του να χρησιμοποιηθεί ως συγκρίσιμο μέτρο αξιολόγησης της εύλογης απόδοσης του Συλλόγου μεταξύ χρήσεων αλλά και μεταξύ άλλων συλλόγων του ίδιου κλάδου.

Ο δείκτης Προσαρμοσμένο EBITDA αναλύεται ως ακολούθως:



Ο δείκτης προσαρμοσμένα κέρδη προ τόκων, φόρων και αποσβέσεων (Adjusted EBITDA) του Συλλόγου στην κλειόμενη χρήση αυξήθηκε κατά 14,49% ή €44.575,00. Οι προσαρμογές του δείκτη Προσαρμοσμένο EBITDA είναι ταυτόσημες με αυτές του δείκτη NOPAT, με διαφορά ότι ο δείκτης NOPAT δεν προσαρμόζει τις αποσβέσεις και τους φορολογικούς φόρους. Σημειώνεται ότι αφού ο δείκτης Προσαρμοσμένο EBITDA ξεκινάει από τα λειτουργικά αποτελέσματα, το «Επενδυτικό αποτέλεσμα – καθαρό» και «Χρηματοοικονομικό αποτέλεσμα – καθαρό» έχουν ήδη εξαιρεθεί. Αναφορικά, ο δείκτης προσαρμοσμένα κέρδη προ τόκων και φόρων – Προσαρμοσμένο EBIT (Adjusted Earnings Before Interest and Taxes «Adjusted EBIT») είναι ταυτόσημος με τον δείκτη Προσαρμοσμένο EBITDA συν τις αποσβέσεις.

**NOPAT**

Ο δείκτης καθαρά λειτουργικά κέρδη μετά τους φόρους (Net Operating Profit After Taxes «NOPAT») παρουσιάζει τα καθαρά κέρδη που προκύπτουν από τις βασικές λειτουργίες του Συλλόγου και, όπως και ο δείκτης EBITDA, κατατάσσεται στην κατηγορία δεικτών κερδοφορίας. Υπολογίζεται ομαλοποιώντας τα κέρδη μέσω της εξαίρεσης των μη ταμειακών, μη επαναλαμβανόμενων και ειδικών χρηματοοικονομικών στοιχείων, αλλά δεν εξαιρεί τις αποσβέσεις, και υπολογίζει φόρο επάνω σε αυτά τα ομαλοποιημένα κέρδη τον οποίο και λαμβάνει υπ' όψιν. Ο δείκτης NOPAT, όπως και ο δείκτης EBITDA, πρέπει να προσαρμοστεί για να ενισχυθεί η ακρίβεια και η δυνατότητά του να χρησιμοποιηθεί ως συγκρίσιμο μέτρο αξιολόγησης της εύλογης απόδοσης του Συλλόγου μεταξύ χρήσεων αλλά και μεταξύ άλλων συλλόγων του ίδιου κλάδου. Αυτές οι προσαρμογές είναι αναγκαίες από τη φύση του δείκτη NOPAT (όπως και προκύπτουν τα «καθαρά λειτουργικά κέρδη») για να παρουσιαστεί η πραγματική ικανότητα του Συλλόγου να αξιοποιήσει τα διαθέσιμα του έτσι ώστε να δημιουργήσει αποδόσεις, όπως και εμφανίζονται στον δείκτη ROIC.

Ο δείκτης NOPAT αναλύεται ως ακολούθως:



Ο δείκτης καθαρά λειτουργικά κέρδη μετά τους φόρους (NOPAT) του Συλλόγου στην κλειόμενη χρήση αυξήθηκε κατά €286.511,57. Οι προσαρμογές του δείκτη NOPAT είναι ταυτόσημες με αυτές του δείκτη Προσαρμοσμένου EBITDA, με διαφορά ότι ο δείκτης NOPAT λαμβάνει υπ’ όψιν του τις αποσβέσεις και τους φορολογικού φόρους. Αν ο πραγματικός φορολογικός συντελεστής (αποτελέσματα προ φόρων διά φορολογικοί φόροι εισοδήματος) δε μπορεί να υπολογιστεί λόγω ζημιογόνων αποτελεσμάτων ή συμψηφισμού φορολογικά αναγνωριζόμενων ζημιών προηγούμενων χρήσεων, τότε χρησιμοποιείται ο τεκμαρτός φορολογικός συντελεστής. Σημειώνεται ότι αφού ο δείκτης NOPAT ξεκινάει από τα λειτουργικά αποτελέσματα, το «Επενδυτικό αποτέλεσμα – καθαρό» και «Χρηματοοικονομικό αποτέλεσμα – καθαρό» έχουν ήδη εξαιρεθεί.

**IC**

Το επενδυμένο κεφάλαιο (Invested Capital «IC») προσδιορίζει τα κεφάλαια που έχουν επενδυθεί στον Σύλλογο και αφορούν την άμεση λειτουργία του. Υπάρχουν διάφοροι μέθοδοι για να υπολογιστεί το IC, όπως η ενδεδειγμένη και επίσης αυτή που θεωρούμε ότι αντιπροσωπεύει τον Σύλλογο, η οποία είναι ¹τα ενσώματα πάγια (εξαιρουμένων αυτών που είναι υπό εκτέλεση ή εγκατάσταση και προκαταβολές), ¹τα επενδυτικά πάγια, ¹τα ασώματα πάγια (εξαιρουμένων όλων εκτός δικαιωμάτων, αδειών και λοιπών παραχωρήσεων, και λογισμικών), οι ¹μακροπρόθεσμες απαιτήσεις (εξαιρουμένων αυτών που αφορούν χρηματοπιστωτικές συναλλαγές με συνδεδεμένες), ¹τα αποθέματα και οι ¹εμπορικές και λοιπές απαιτήσεις, μείον τις ²βραχυπρόθεσμες υποχρεώσεις (εξαιρουμένων των χρηματοοικονομικών υποχρεώσεων).

¹Ο Σύλλογος είναι επιστημονικού χαρακτήρα οργανισμός, ως εκ τούτου δε διενεργεί επενδύσεις που δεν αφορούν τη λειτουργία ή τη διασφάλιση της λειτουργίας του. Σημαντικό μέρος των εσόδων του Συλλόγου ανέρχεται από τόκους προερχόμενους από τις καταθέσεις όψεως και προθεσμίας του. Μέρος αυτών, διακρατώνται αποκλειστικά ως περιουσιακό στοιχείο για έσοδα τόκων το οποίο και συμπεριλαμβάνεται στον δείκτη ως λειτουργικό στοιχείο του ενεργητικού και στην κλειόμενη χρήση ανήλθε σε €9.494.560,39 έναντι €9.344.176,92 της προηγούμενης χρήσης.

Το IC αναλύεται ως ακολούθως:



Το επενδυμένο κεφάλαιο (IC) του Συλλόγου στην κλειόμενη χρήση μειώθηκε κατά (78,48)% ή €(807.775,88), και ο μέσος όρος του επενδυμένου κεφαλαίου (AIC) του Συλλόγου στην κλειόμενη χρήση μειώθηκε κατά (57,69)% ή €(852.614,60). Για το ROIC θα χρησιμοποιηθεί ο μέσος όρος του επενδυμένου κεφαλαίου (Average Invested Capital «AIC»). Το AIC δεν είναι χρονικά σταθμισμένο.

**ROIC**

Ο δείκτης απόδοσης του επενδυμένου κεφαλαίου (Return On Invested Capital «ROIC») παρουσιάζει την ικανότητά του Συλλόγου να αξιοποιήσει τα διαθέσιμα του έτσι ώστε να δημιουργήσει αποδόσεις. Χρησιμοποιείται για την αξιολόγηση της αποτελεσματικότητας του Συλλόγου ως προς την κατανομή των κεφαλαίων της σε κερδοφόρες επενδύσεις, δηλαδή το κατά πόσο αποφέρουν απόδοση τα λειτουργικά περιουσιακά στοιχεία του. Υπάρχουν διάφοροι μέθοδοι υπολογισμού του δείκτη ROIC, όπως η ενδεδειγμένη και επίσης αυτή που θεωρούμε ότι αντιπροσωπεύει τον Σύλλογο, η οποία είναι ο δείκτης καθαρό λειτουργικό αποτέλεσμα προ προσαρμοσμένων φόρων (NOPAT) δια τον μέσο όρο του επενδυμένου κεφαλαίου (Average Invested Capital «AIC»).

Ο δείκτης ROIC έχει ως εξής:



**Αποδοτικότητα πωλήσεων**

Ο δείκτης καθαρών λειτουργικών εξόδων προς τις πωλήσεις (net operating expenses to sales) παρουσιάζει την αποτελεσματικότητα της διαχείρισης κόστους του Συλλόγου, διαιρώντας τα καθαρά λειτουργικά έξοδα (έξοδα διοίκησης συν έξοδα διάθεσης εξαιρουμένων αποσβέσεων και προβλέψεων) με τις πωλήσεις. Όσο χαμηλότερος είναι ο δείκτης, τόσο μεγαλύτερη είναι η ικανότητα του Συλλόγου να επιβαρύνεται με όσο το δυνατόν λιγότερα έξοδα για κάθε πώληση που υλοποιείται:



Ο δείκτης καθαρά λειτουργικά έξοδα προς τις πωλήσεις του Συλλόγου στην κλειόμενη χρήση μειώθηκε κατά (3,29)%.

**Σύνοψη και πληροφόρηση (1/2)**

Ο Σύλλογος θα συνεχίσει να χρησιμοποιεί αναλυτικά εργαλεία διαχείρισης ρίσκου και οικονομικών αναλύσεων ως δικλείδες ασφαλείας για επικείμενους χρηματοοικονομικούς κινδύνους, αλλά και προκειμένου να διασφαλίσει την ορθή και πλήρη ενημέρωση της Διοίκησης και των Μελών του και ως ακόλουθο να ενισχύσει την ικανότητα του Διοικητικού Συμβουλίου να λάβει τις βέλτιστες και πιο διαυγείς δυνατές αποφάσεις.

## Διαχείριση Χρηματοοικονομικών Κινδύνων

Οι κυριότεροι χρηματοοικονομικοί κίνδυνοι, τους οποίους ο Σύλλογος καλείται να αντιμετωπίσει, είναι ο κίνδυνος αγοράς, ο κίνδυνος συναλλάγματος, ο κίνδυνος τιμών, ο κίνδυνος επιτοκίων, ο κίνδυνος πιστωτικών, ο κίνδυνος αποθεμάτων, ο κίνδυνος απρόσμενων καταστροφών, ο κίνδυνος προστασίας πληροφοριών και προσωπικών δεδομένων, ο κίνδυνος ρευστότητας και ο κίνδυνος διαχείρισης κεφαλαίου. Οι πολιτικές διαχείρισης των σχετικών κινδύνων του Συλλόγου έχουν ως στόχο την ελαχιστοποίηση των επιπτώσεων που μπορεί να έχουν στην οικονομική κατάσταση και στην απόδοσή του. Οι κυριότεροι κίνδυνοι που αντιμετώπισε ο Σύλλογος στην τρέχουσα χρήση σχετίζονται με τα παρακάτω.

**Μακροοικονομικό και λειτουργικό περιβάλλον στην Ελλάδα**

Μετά από μία παρατεταμένη περίοδο οικονομικής ύφεσης μεταξύ του 2008-2016, κατά την οποία το πραγματικό ΑΕΠ μειώθηκε κατά 26,90%, η ελληνική οικονομία άρχισε να ανακάμπτει το 2016 και συνέχισε το 2019 με το πραγματικό ΑΕΠ να σημειώνει μικρή και συνεχή αύξηση. Ωστόσο, η ελληνική οικονομία διανύει συνεχή επιβράδυνση του ρυθμού ανάπτυξης της οικονομικής της δραστηριότητας με παράλληλη μείωση της ιδιωτικής κατανάλωσης και αύξηση της ανεργίας, ενώ εξακολουθούν να υπάρχουν ανησυχίες σχετικά με τη βιωσιμότητα του τραπεζικού συστήματος και την κρατική χρηματοδότηση μετά την ολοκλήρωση του προγράμματος διάσωσης, γεγονός που αντικατοπτρίζεται στις αξιολογήσεις κινδύνου και τη διαμόρφωση τιμών στις κεφαλαιαγορές.

Επιπρόσθετα, ο Ευρωπαϊκός Μηχανισμός Στήριξης δε φαίνεται να έχει κατορθώσει να δημιουργήσει τις προϋποθέσεις για διατηρήσιμη και ισχυρή ανάκαμψη, με την υψηλή ανεργία, τα προγράμματα λιτότητας, τα προβλήματα στο χρηματοπιστωτικό σύστημα και την εντεινόμενη κρίση του δημοσίου χρέους ορισμένων χωρών να διαχέει ανασφάλεια, ενώ σε διεθνές επίπεδο οι πολεμικές και πολιτικές συγκρούσεις προκαλούν έντονη ανησυχία και οικονομική αβεβαιότητα.

Στο πλαίσιο αυτού του δυσμενούς οικονομικού και επιχειρηματικού περιβάλλοντος, η Διοίκηση του Συλλόγου λαμβάνει υπ’ όψιν τις εγχώριες και διεθνείς οικονομικές εξελίξεις και υιοθετεί τα απαιτούμενα μέτρα, έτσι ώστε να περιορίσει τις επιπτώσεις των προαναφερόμενων κρίσεων και δυσκολιών.

Κατά την εκτίμηση της Διοίκησης, η σχετικά μικρή ελαστικότητα που χαρακτηρίζει τη ζήτηση των υπηρεσιών του Συλλόγου σε συνδυασμό με τη σωστή οργάνωση, την κοινή διαχείριση, τη συνεχή αναβάθμιση και εξέλιξη, την παροχή υψηλής ποιότητας υπηρεσιών και τις εξαγγελίες των αρμόδιων φορέων, αποτελούν θετικά στοιχεία ικανά για την επίτευξη των βραχυπρόθεσμων και μακροπρόθεσμων στόχων του.

**Γεγονότα μεταγενέστερα της ημερομηνίας αναφοράς**

Ο Σύλλογος, παρά τις ανησυχίες που έχει προκαλέσει ο κοροναϊός COVID-19, παραμένει πλήρως λειτουργικός σε όλους τους τομείς δραστηριότητάς του, έχοντας εφαρμόσει αυστηρά μέτρα διασφάλισης της υγείας των εργαζομένων του.

Πολύ πριν εξέλιξη της πανδημίας, ο Σύλλογος εισήγαγε αυστηρά μέτρα για τον περιορισμό της πιθανής απειλής από τον COVID-19, θέτοντας ως προτεραιότητα την ασφάλεια των εργαζομένων και την αδιάλειπτη λειτουργία του Συλλόγου:

* Εναρμονιζόμαστε με τις οδηγίες της Κυβέρνησης και του Παγκόσμιου Οργανισμού Υγείας.
* Καθιερώσαμε τακτική και έκτακτη επικοινωνία με υπαλλήλους του Συλλόγου και άλλους βασικούς ενδιαφερόμενους.

Επιπρόσθετα, έχουμε αναπτύξει και θέσει σε πλήρη ισχύ σχέδιο αδιάλειπτης λειτουργίας εφαρμόζοντας τα ακόλουθα μέτρα:

* Εισαγάγαμε και εφαρμόσαμε πολιτικές που περιορίζουν τα επαγγελματικά ταξίδια.
* Υλοποιήσαμε λύσεις για εξ αποστάσεως εργασία, όπου μπορούσε να εφαρμοστεί, και προχωρήσαμε στη χρήση της τηλεδιάσκεψης για όλες τις επικοινωνίες μας.
* Εισαγάγαμε πολιτικές κοινωνικής αποστασιοποίησης για όλους τους εργαζόμενους.
* Παρείχαμε σε όλους τον απαραίτητο εξοπλισμό προστασίας και ασφάλειας.
* Εφαρμόσαμε ειδικό προγραμματισμό εργασίας για εργαζόμενους που εκτελούν λειτουργίες κρίσιμης σημασίας.
* Προχωρήσαμε σε ειδικές ρυθμίσεις για εργαζόμενους που ανήκουν σε ευπαθείς ομάδες.

Όπως προαναφέραμε, παρόλη την οικονομική ανάκαμψη, η ελληνική οικονομία αντιμετωπίζει μία σειρά από σημαντικές προκλήσεις, όπως οι σχετικά χαμηλοί ρυθμοί ανάπτυξης σε σχέση με τις υπόλοιπες χώρες της Ευρωζώνης και η χαμηλότερη πιστοληπτική αξιολόγηση της ελληνικής κυβέρνησης σε σχέση με την επενδυτική κατηγορία. Ταυτόχρονα, υπάρχουν σημαντικοί κίνδυνοι και αβεβαιότητες που προέρχονται από το εξωτερικό περιβάλλον, όπως η επιβράδυνση της παγκόσμιας οικονομικής δραστηριότητας λόγω του αυξανόμενου προστατευτισμού του εμπορίου και των γεωπολιτικών εντάσεων. Τα περιοριστικά μέτρα που επέβαλε η ελληνική κυβέρνηση λόγω της εκδήλωσης του COVID-19, είχε επίσης σημαντικό αντίκτυπο στη ζήτηση και στην ιδιωτική κατανάλωση. Η Διοίκηση αξιολογεί συνεχώς την κατάσταση και τις πιθανές μελλοντικές εξελίξεις προκειμένου να διασφαλίσει τη λήψη όλων των απαιτούμενων μέτρων για την ελαχιστοποίηση τυχόν επιπτώσεων στις δραστηριότητες του Συλλόγου.

Στις 12 Μαρτίου 2020, ο Παγκόσμιος Οργανισμός Υγείας ανακήρυξε τον COVID-19 ως πανδημία, δεδομένης της ταχείας εξάπλωσής του σε ολόκληρο τον κόσμο. Πολλές κυβερνήσεις παγκοσμίως έχουν ήδη λάβει αυστηρά μέτρα για να βοηθήσουν στον περιορισμό και στην καθυστέρηση της εξάπλωσης του ιού, τα οποία έχουν επιβραδύνει τις οικονομίες παγκοσμίως, προκαλώντας σημαντική αναστάτωση στις επιχειρηματικές δραστηριότητες και την καθημερινή ζωή. Πολλές χώρες, συμπεριλαμβανομένης της Ελλάδας, έχουν υιοθετήσει έκτακτα και οικονομικώς επιζήμια μέτρα περιορισμού, συμπεριλαμβανομένης της υποχρέωσης των εταιρειών να μειώσουν ή ακόμη και να αναστείλουν τις συνήθεις επιχειρηματικές δραστηριότητες τους. Οι κυβερνήσεις έχουν επίσης επιβάλει περιορισμούς στις μετακινήσεις, καθώς και αυστηρά μέτρα καραντίνας ως εκ τούτου Κλάδοι όπως ο τουρισμός, η φιλοξενία και η ψυχαγωγία, έχουν επηρεαστεί άμεσα και σε σημαντικό βαθμό από αυτά τα μέτρα. Άλλοι κλάδοι, όπως η μεταποίηση και οι χρηματοοικονομικές υπηρεσίες, έχουν επίσης επηρεαστεί έμμεσα. Ωστόσο, η ελληνική κυβέρνηση έχει προτείνει μία σταδιακή προσέγγιση για την άρση και ρύθμιση των μέτρων περιορισμού, αυξάνοντας τις ελπίδες για ταχεία ανάκαμψη της ελληνικής οικονομίας.

Ο Σύλλογος, ανταποκρίθηκε άμεσα στο ξέσπασμα της πανδημίας από το τέλος του Φεβρουαρίου και προέβη σε διάφορες δράσεις αντιμετώπισης της κρίσης της πανδημίας με πρωταρχικό στόχο τη διασφάλιση της υγείας και της ασφάλειας των εργαζομένων του και όλων των ενδιαφερόμενων μερών, καθώς και τη διασφάλιση της ομαλής λειτουργίας των δραστηριοτήτων του και τον εφοδιασμό της αγοράς. Οι δράσεις αυτές περιλαμβάνουν:

* Υιοθέτηση έγκαιρου και επιτυχούς νέου μοντέλου εργασίας εξ αποστάσεως (τηλεργασία) όπου αυτό είναι εφικτό και απομακρυσμένη υποστήριξη πληροφοριακών συστημάτων, τροποποίηση προγραμμάτων βάρδιας.
* Σύνταξη πολιτικής για την πρόληψη και αντιμετώπιση των προβλημάτων από την πανδημία COVID-19, αναλυτικές οδηγίες πρόληψης, ακολούθησε οδηγίες του Ιατρού Εργασίας σχετικά με τον σχεδιασμό και την εφαρμογή διαδικασιών χειρισμού περιστατικών ύποπτων κρουσμάτων.
* Συνεχή ενημέρωση και υγειονομική υποστήριξη των εργαζόμενων.
* Προέβη σε τακτικές απολυμάνσεις σε όλους τους εργασιακούς χώρους και διάθεση κατάλληλων μέσων ατομικής προστασίας και πρόληψης.

Η οικονομική επίδραση της τρέχουσας κρίσης στην παγκόσμια οικονομία και τις επιχειρηματικές δραστηριότητες συνολικά, δε μπορεί να εκτιμηθεί με εύλογη βεβαιότητα σε αυτό το στάδιο, λόγω του ρυθμού με τον οποίο επεκτείνεται η επιδημία και του υψηλού επιπέδου αβεβαιότητας που προκύπτει από την αδυναμία πρόβλεψης της τελικής κατάληξης της. Η Διοίκηση θα συνεχίσει να παρακολουθεί εκ του σύνεγγυς την κατάσταση και να αξιολογεί τυχόν πιθανές περαιτέρω επιπτώσεις στη λειτουργία και οικονομική διαύγεια του Συλλόγου, σε περίπτωση που πιο αυστηρά τα μέτρα πρόληψης επαναφερθούν.

**Κίνδυνος αγοράς**

Ο Σύλλογος αναγνωρίζει ότι η οικονομική ύφεση των τελευταίων ετών ενδέχεται να επηρεάσει τη δραστηριότητα και τη χρηματοοικονομική του κατάσταση. H Διοίκηση αναθεωρεί διαρκώς το πρόγραμμα ενεργειών με στόχο να διατηρήσει την ποιότητα και προσβασιμότητα των υπηρεσιών του Συλλόγου.

**Κίνδυνος συναλλάγματος**

Δεν υπάρχουν σημαντικοί συναλλαγματικοί κίνδυνοι, καθ’ ότι ο κύριος όγκος των πωλήσεων και αγορών του Συλλόγου πραγματοποιείται σε Ευρώ. Επίσης, το σύνολο των περιουσιακών στοιχείων και υποχρεώσεων του είναι εκπεφρασμένο σε Ευρώ. Αναφορικά με τις εμπορικές συναλλαγές που διενεργούνται σε νόμισμα διαφορετικό του λειτουργικού, ο κίνδυνος είναι περιορισμένος.

**Κίνδυνος τιμών**

Ο Σύλλογος εκτίθεται σε κίνδυνο τιμών λόγω των επενδύσεών του σε συμμετοχές και χρεόγραφα, καθώς και σε μεταβολές της αξίας των υλικών και λοιπών αναλώσιμων που χρησιμοποιεί στην εκτέλεση των υπηρεσιών που προσφέρει.

Ο κίνδυνος από τη μεταβολή της αξίας των υλικών και λοιπών αναλώσιμων αντιμετωπίζεται κυρίως με την ανάλογη μεταβολή των τιμών πώλησης των αναλωμένων κατά περίπτωση υλικών. Ο Σύλλογος εκτιμά διαρκώς την πιθανή απώλεια που μπορεί να υποστεί σε συγκεκριμένο χρονικό ορίζοντα και που να οφείλονται στις μεταβολές των παραμέτρων της αγοράς.

**Κίνδυνος επιτοκίων**

Ο Σύλλογος δεν έχει έντοκες υποχρεώσεις και συνεπώς το εισόδημα και οι λειτουργικές ταμειακές ροές του είναι ουσιωδώς ανεξάρτητες από τις αλλαγές στην αγορά των επιτοκίων.

**Κίνδυνος πιστωτικών**

Ο πιστωτικός κίνδυνος του Συλλόγου προκύπτει από τα ταμειακά διαθέσιμα, τις καταθέσεις στις τράπεζες, καθώς επίσης και από τις πιστωτικές εκθέσεις από πελάτες, συμπεριλαμβανομένων των σημαντικών απαιτήσεων και διενεργηθεισών συναλλαγών.

Δυνητικός πιστωτικός κίνδυνος υπάρχει και στα ταμειακά διαθέσιμα και ισοδύναμα. Ο κίνδυνος μπορεί να προκύψει από αδυναμία του αντισυμβαλλομένου να ανταποκριθεί στις υποχρεώσεις του. Για την ελαχιστοποίηση αυτού του πιστωτικού κινδύνου, ο Σύλλογος, στο πλαίσιο εγκεκριμένων πολιτικών από το Διοικητικό Συμβούλιο, θέτει όρια στο πόσο θα εκτίθεται σε κάθε μεμονωμένο χρηματοοικονομικό ίδρυμα. Επιπρόσθετα, όσον αφορά προϊόντα καταθέσεων, ο Σύλλογος συναλλάσσεται μόνο με αναγνωρισμένα χρηματοπιστωτικά ιδρύματα, υψηλής πιστοληπτικής διαβάθμισης.

Η εξασφάλιση των επί πιστώσει απαιτήσεων διενεργείται μέσω της ευρείας διασποράς της πελατειακής βάσης του Συλλόγου και της λήψης επαρκών εξασφαλίσεων κατά περίπτωση. Ωστόσο, η Διοίκηση του Συλλόγου, σε οποιαδήποτε περίπτωση θεωρεί ότι διατρέχει υψηλό κίνδυνο μη εξασφάλισης των απαιτήσεών της, λαμβάνει επαρκείς εξασφαλίσεις και διενεργεί προβλέψεις απομειώσεων, έτσι ώστε η μέγιστη έκθεση σε πιστωτικό κίνδυνο να αντανακλάται στο ύψος κάθε στοιχείου του ενεργητικού.

Η πιστοληπτική ικανότητα του ελληνικού κράτους έχει βελτιωθεί σημαντικά τα τελευταία έτη, σύμφωνα και με πιστοποιημένους οργανισμούς αξιολόγησης:



Οι παραπάνω αξιολογήσεις χρησιμοποιούνται και ως άξονες εκτίμησης των εγχώριων απαιτήσεων του Συλλόγου σε περίπτωση που δεν υφίστανται ειδικές αξιολογήσεις για τους εκάστοτε συναλλασμένους του.

**Κίνδυνος αποθεμάτων**

Ο κίνδυνος αυτός προκύπτει από την κατοχή παλαιών αποθεμάτων και συνίσταται στην αδυναμία διάθεσης των αποθεμάτων αυτών ή στη διάθεση αυτών σε τιμές χαμηλότερες της αξίας αποτίμησής τους. Ο Σύλλογος κατά πάγια τακτική εξετάζει συστηματικά τα αποθέματα αξιολογώντας αν αναμένεται να πωληθούν στην προσδοκώμενη ρευστοποιήσιμη αξία τους ή αν χρειάζεται να διενεργηθούν προβλέψεις απομειώσεων λόγω απαξίωσης τους.

**Κίνδυνος απρόσμενων καταστροφών**

Ο Σύλλογος έχει πλήρως ασφαλίσει τα κινητά και ακίνητα περιουσιακά του στοιχεία σε αναγνωρισμένους ασφαλιστικούς φορείς, εξασφαλίζοντας πιθανούς απρόσμενους κινδύνους καταστροφών που θα μπορούσαν να επηρεάσουν τη συνέχιση της ορθής δραστηριότητας του.

**Κίνδυνος προστασίας πληροφοριών και προσωπικών δεδομένων**

Η διαφύλαξή της διαφάνειας της εσωτερικής ασφάλειας συνιστά απόλυτη προτεραιότητα για τη Διοίκηση.

Η διασφάλιση των δεδομένων και ευαίσθητων πληροφοριών όπως οι πληροφορίες του Συλλόγου, τα προσωπικά δεδομένα του προσωπικού, των πελατών και συνεργατών, είναι πρωταρχικής σπουδαιότητας για τη Διοίκηση και μέρος της κουλτούρας του Συλλόγου. Ενδεχόμενη παραβίασή τους μπορεί να έχει δυσμενείς επιπτώσεις στη φήμη και στον στρατηγικό σχεδιασμό του Συλλόγου, αλλά και να δημιουργήσει νομικές υποχρεώσεις.

Μετά από μία μεταβατική περίοδο διάρκειας δύο ετών, από της 25 Μαΐου 2018, τέθηκε σε ισχύ ο Γενικός Κανονισμός Προστασίας Δεδομένων (General Data Protection Regulation «GDPR»), βάσει του οποίου μπορούν οι εποπτικές αρχές να επιβάλλουν πρόστιμα μέχρι και ύψους του 4% των πωλήσεων του Συλλόγου.

Προκειμένου να περιορίσει τον σχετικό κίνδυνο ο Σύλλογος έχει αναπτύξει αναγκαίες πολιτικές και διαδικασίες ώστε να διασφαλιστούν όλες τις ευαίσθητες πληροφορίες και τα προσωπικά δεδομένα:

* Δικλείδες ασφαλείας περί της μη παροχής σε πρόσωπο ξένο προς τον Σύλολογο οποιασδήποτε πληροφορίας σχετικής με τις τεχνικές, τα απόρρητα, τις διαδικασίες, τους καταλόγους πελατών και οποιοδήποτε γενικά ευαίσθητο στοιχείο.
* Η πρόσβαση στα δεδομένα και τις πληροφορίες υφίσταται μόνο σε εξουσιοδοτημένο προσωπικό.
* Η εξαγωγή οποιουδήποτε υλικού και εγγράφου υφίσταται μόνο από εξουσιοδοτημένο προσωπικό.
* Έχει οριστεί Υπεύθυνος Ασφαλείας Προσωπικών Δεδομένων (Data Protection Officer «DPO»), όπου και αξιολογεί τους κινδύνους, αναπτύσσει νέες διαδικασίες και βελτιώνει τις υπάρχουσες, επιβλέπει την εφαρμογή τους και αξιολογεί την αποτελεσματικότητά τους.
* Έχει κατάλληλα, σύγχρονα και ειδικά διαμορφωμένα πληροφοριακά συστήματα τα οποία εμποδίζουν οποιαδήποτε τύπου κακόβουλη ενέργεια η οποία θα μπορούσε να επηρεάσει την ακεραιότητα των οικονομικών και μη στοιχείων.

**Κίνδυνος ρευστότητας**

Ο κίνδυνος ρευστότητας του Συλλόγου διατηρείται σε χαμηλά επίπεδα μέσω της διαθεσιμότητας επαρκών ταμειακών διαθεσίμων. Στην κλειόμενη και για την επόμενη χρήση, ο κίνδυνος ρευστότητας παρουσιάζεται ως ελεγχόμενος μέσω θετικών λειτουργικών ταμειακών ροών:



Τα ταμειακά διαθέσιμα και ισοδύναμα του Συλλόγου στην κλειόμενη χρήση αυξήθηκαν κατά 6,04% ή €1.249.039,80 και ανήλθαν σε €21.930.099,42 έναντι €20.681.059,62 της προηγούμενης χρήσης.

Συμπληρωματικά, οι λήξεις ρευστών υποχρεώσεων, σύμφωνα με τις συμβατικές ημερομηνίες διευθέτησης αυτών:



Ο Σύλλογος δεδομένης της έντασης και του βάθους της κρίσης παρακολουθεί και αναπροσαρμόζει σε μηνιαία βάση το ταμειακό πρόγραμμα ρευστότητάς του αξιολογώντας τις αναμενόμενες ταμειακές εισροές και εκροές.

**Κίνδυνος διαχείρισης κεφαλαίου**

Στον επόμενο πίνακα παρατίθεται αν τα ίδια κεφάλαια και το μακροπρόθεσμο χρέος είναι σε θέση να καλύψουν τα μακροπρόθεσμα περιουσιακά στοιχεία του Συλλόγου, όπως και σχετικές αναλύσεις επί αυτών. Η διαφορά μεταξύ το κυκλοφορούν ενεργητικό και τις βραχυπρόθεσμες υποχρεώσεις ή μεταξύ των ιδίων κεφαλαίων συν τις μακροπρόθεσμες υποχρεώσεις και προβλέψεις πλην το μη κυκλοφορούν ενεργητικό, χρησιμοποιείται ως κεφάλαιο κίνησης, το εν λόγω καθαρό κεφάλαιο κίνησης (net working capital). Όσο μεγαλύτερη η κάλυψη, τόσο περισσότερο ο Σύλλογος δεν εξαρτάται από δανειοληπτικούς παράγοντες. Όταν τα ίδια κεφάλαια και οι μακροπρόθεσμες υποχρεώσεις χρησιμοποιούνται για να αντισταθμίσουν τα μακροπρόθεσμα περιουσιακά στοιχεία, αυτό συνεπάγεται ότι αυτά τα κεφάλαια είναι δεσμευμένα, ως οφειλές. Το καθαρό κεφάλαιο κίνησης υπολογίζεται ως εξής:



Το κυκλοφορούν ενεργητικό στην κλειόμενη χρήση υπερέβαινε τις βραχυπρόθεσμες υποχρεώσεις κατά €9.102.447,79 έναντι €8.658.655,41 της προηγούμενης χρήσης, αύξηση κατά 5,13% ή €443.792,38.

Το καθαρό κεφάλαιο κίνησης εναλλακτικά υπολογίζεται ως εξής:



Ως ποσοστιαία μεταβολή, το διαθέσιμο μέρος του καθαρού κεφαλαίου κίνησης του Συλλόγου που αφορούσε μακροπρόθεσμες υποχρεώσεις και προβλέψεις στην κλειόμενη χρήση αυξήθηκε κατά 1,94% και αναλογικά το διαθέσιμο μέρος που αφορούσε ίδια κεφάλαια μειώθηκε κατά (1,94)%. Ως συντηρητική προσέγγιση, η πλεονάζουσα κάλυψη πρώτα αναλώνει τα ίδια κεφάλαια και μετά τα τις μακροπρόθεσμες υποχρεώσεις και προβλέψεις.



Το καθαρό κεφάλαιο κίνησης του Συλλόγου στην κλειόμενη χρήση αυξήθηκε κατά 5,13% ή €443.792,38, το διαθέσιμο μέρος από μακροπρόθεσμες υποχρεώσεις και προβλέψεις αυξήθηκε κατά 16,22% ή €257.831,71 και το διαθέσιμο μέρος από ίδια κεφάλαια αυξήθηκε κατά 2,63% ή €185.960,67.

**Σύνοψη και πληροφόρηση (2/2)**

Εκτιμώντας την οικονομική ανάλυση που διεξάχθηκε, η Διοίκηση συμπέρανε ότι οι στρατηγικοί στόχοι της παραμένουν αμετάβλητοι και θα διαμείνει προσηλωμένη στο επιστημονικό μοντέλο που στοχεύει στην ανάπτυξή του Συλλόγου μέσω της αύξησης της αξίας που έχουν οι υπηρεσίες προς τα Μέλη του. Θα εξακολουθεί να δίνεται βάρος στην αυστηρή διαχείριση του κεφαλαίου κίνησης και στη βελτίωση του, όπως και στους σχετικούς χρηματοοικονομικούς κινδύνους. Η Διοίκηση επενδύει έχοντας ως βάση την ενίσχυση αυτών των στρατηγικών αρχών και αξιών που έχει θεσπίσει, ενώ σχεδιάζει την περαιτέρω βελτίωση της λειτουργικής αποδοτικότητας του Συλλόγου, δίνοντας έμφαση στη δημιουργία θετικών ταμειακών ροών, προκειμένου να επιτευχθεί περαιτέρω ανάπτυξη και να αυξηθεί η αξία για τα Μέλη, τους συνεργάτες και λοιπούς τρίτους.

## Υποκαταστήματα και Λοιπές Εγκαταστάσεις

Ο Σύλλογος κατά τη διάρκεια της κλειόμενης και προηγούμενης χρήσης και μέχρι και την ημερομηνία αναφοράς, διατηρεί ένα υποκατάστημα μέσω του οποίου ασκεί τις δραστηριότητές του:

* Ευελπίδων 10, Αθήνα, 113 62

## Λοιπές Πληροφορίες

Εκτός των ήδη αναφερθέντων χρηματοοικονομικών αναλύσεων, ο Σύλλογος εφαρμόζει τις παρακάτω πολιτικές διαχείρισης στους αναφερόμενους τομείς σχετικά με τη λειτουργία του:

**Εργασιακό περιβάλλον**

Ο μέσος αριθμός ατόμων του απασχολούμενου προσωπικού του Συλλόγου έχει ως εξής:



Ο Σύλλογος έχει καθιερώσει κατάλληλες αρχές και διαδικασίες, έτσι ώστε να παρέχεται εύλογη διασφάλιση ότι διαθέτει επαρκές και ικανό προσωπικό, προσηλωμένο στις δεοντολογικές, διοικητικές και νομικές απαιτήσεις του, οι οποίες είναι απαραίτητες, για να εκπληρώνονται αποτελεσματικά από αυτό οι υποχρεώσεις του. Οι βασικές αρχές και διαδικασίες έχουν ως ακολούθως:

α) Ακολουθεί πολιτική ίσων ευκαιριών και προσλαμβάνει βάσει αντικειμενικών ικανοτήτων ανεξαρτήτως φύλου και θρησκείας ή άλλων διαχωρισμών και δείχνει σεβασμό στα δικαιώματα των εργαζομένων και στις συνδικαλιστικές ελευθερίες.


β) Οι εγκαταστάσεις συντηρούνται τακτικά ως προς την υγιεινή και την ασφάλειά τους από ειδικά συνεργεία και ελέγχονται τακτικά από τη Διοίκηση ως προς τη λειτουργικότητα και νομιμότητα τους.



γ) Οι συνεργασίες με τους προμηθευτές βασίζονται σε πρότυπα τα οποία αρνούνται κάθε μορφή μη νόμιμης εργασίας, τις διακρίσεις ή την καταναγκαστική εργασία, προκειμένου να διασφαλιστεί σε κάθε εργαζόμενο που συμμετέχει στη διαδικασία παραγωγής η υγεία, η ασφάλεια, η ίση αμοιβή και ο σεβασμός των ρυθμών της ζωής του.

**Περιβαλλοντικά ζητήματα**

Ο Σύλλογος έχει αναγνωρίσει τη σημασία της προστασίας του φυσικού περιβάλλοντος και προωθεί και αναπτύσσει με συνέπεια και συνέχεια δράσεις φροντίδας προκειμένου να βελτιώνεται συνεχώς και να μειώνει το οικολογικό αποτύπωμα του.



Ο Σύλλογος εναρμονίζεται πλήρως με την περιβαλλοντική νομοθεσία και εφαρμόζει τις σχετικές νομοθετικές διατάξεις, ενώ εντός του εσωτερικού προγράμματος για τις φιλικές προς το περιβάλλον πρακτικές στο πλαίσιο των δραστηριοτήτων του, έχουν αναληφθεί οι κατάλληλες πρωτοβουλίες για την ανακύκλωση αναλώσιμων υλικών και άλλων απορριμμάτων που αναλώνονται στους χώρους του.

Ο Σύλλογος συνεργάζεται με αναγνωρισμένες και αδειοδοτημένες εταιρείες διαχείρισης ανακυκλούμενων υλικών και συμμετέχει σε προγράμματα ανακύκλωσης.

**Πληροφοριακά στοιχεία για τη σύνθεση του Διοικητικού Συμβουλίου**

Το Διοικητικό Συμβούλιο ενεργώντας συλλογικά αναλαμβάνει τη Διοίκηση και διαχείριση των υποθέσεων του Συλλόγου προς όφελος του ιδίου και των Μελών του, διασφαλίζοντας την εφαρμογή της στρατηγικής του Συλλόγου και της δίκαιης μεταχείρισης όλων των Μελών. Το Διοικητικό Συμβούλιο αποφασίζει για κάθε ζήτημα που αφορά τον Σύλλογο. Τα Μέλη του Διοικητικού Συμβουλίου εκλέγονται από τις Εκλογές, οι οποίες καθορίζουν τα Μέλη. Το Διοικητικό Συμβούλιο είναι ο θεματοφύλακας των Αρχών της Διακυβέρνησης του Συλλόγου και αποτελείται από συγκεκριμένα Μέλη, όπως εκλέγονται, με τετραετή θητεία που παρατείνεται μέχρι τις επερχόμενες Εκλογές.

To Διοικητικό Συμβούλιο απαρτίζεται από τα παρακάτω Μέλη:

|  |  |
| --- | --- |
| ΔΗΜΗΤΡΙΟΣ ΒΕΡΒΕΣΟΣ – Πρόεδρος | ΖΩΗΣ ΣΤΑΥΡΟΠΟΥΛΟΣ – Μέλος |
| ΘΕΜΙΣΤΟΚΛΗΣ ΣΟΦΟΣ – Αντιπρόεδρος | ΑΝΤΩΝΙΟΣ ΑΝΤΑΝΑΣΙΩΤΗΣ – Μέλος |
| ΕΥΣΤΑΘΙΟΣ ΑΝΑΛΥΤΗΣ – Αντιπρόεδρος | ΙΩΑΝΝΗΣ ΔΕΛΗΓΕΩΡΓΗΣ – Μέλος |
| ΜΑΡΙΝΕΤΤΑ ΓΟΥΝΑΡΗ – Σύμβουλος Ταμίας | ΧΡΗΣΤΟΣ ΚΑΚΛΑΜΑΝΗΣ – Μέλος |
| ΣΩΤΗΡΙΟΣ ΔΙΑΜΑΝΤΟΠΟΥΛΟΣ – Μέλος | ΙΩΑΝΝΗΣ ΚΑΠΟΣ – Μέλος |
| ΜΙΧΑΗΛ ΚΑΛΑΝΤΖΟΠΟΥΛΟΣ – Μέλος | ΧΑΡΑΛΑΜΠΟΣ ΚΟΝΔΥΛΗΣ – Μέλος |
| ΓΕΩΡΓΙΟΣ ΚΛΕΦΤΟΔΗΜΟΣ – Μέλος | ΝΙΚΟΛΑΟΣ ΚΟΥΤΚΙΑΣ – Μέλος |
| ΠΑΝΑΓΙΩΤΗΣ ΚΟΡΔΩΝΗΣ – Μέλος | ΦΩΤΙΟΣ ΚΩΤΣΗΣ – Μέλος |
| ΑΝΔΡΕΑΣ ΚΟΥΤΣΟΛΑΜΠΡΟΣ – Μέλος | ΜΕΘΟΔΙΟΣ ΜΑΤΑΛΙΩΤΑΚΗΣ – Μέλος |
| ΑΛΕΞΑΝΔΡΟΣ ΜΑΝΤΖΟΥΤΣΟΣ – Μέλος | ΠΑΝΑΓΙΩΤΗΣ ΠΕΡΑΚΗΣ – Μέλος |
| ΒΑΣΙΛΕΙΟΣ ΠΑΠΑΣΤΕΡΓΙΟΥ – Μέλος | ΚΩΝΣΤΑΝΤΙΝΟΣ ΑΥΓΟΥΣΤ ΡΙΖΟΣ – Μέλος |
| ΕΛΕΥΘΕΡΙΟΣ ΡΑΝΤΟΣ – Μέλος | ΔΗΜΗΤΡΙΟΣ ΑΝΑΣΤΑΣΟΠΟΥΛΟΣ – Μέλος |
| ΔΗΜΗΤΡΙΟΣ ΣΑΡΑΦΙΑΝΟΣ – Μέλος |  |

**Νομικές και λοιπές υποχρεώσεις ιδίου χαρακτήρα**

Δεν υφίστανται εμπράγματα βάρη επί των παγίων του Συλλόγου. Μεταξύ άλλων, δεν υπάρχουν επίδικες ή υπό διαιτησία διαφορές του Συλλόγου, καθώς και αποφάσεις δικαστικών ή διαιτητικών οργάνων που η επίδρασή τους να μην έχει ληφθεί υπ’ όψιν στην κατάρτιση των οικονομικών καταστάσεων και οι οποίες ενδέχεται να έχουν σημαντική επίπτωση στην οικονομική κατάσταση ή στη λειτουργία του.

**Σημαντικά γεγονότα που συνέβησαν μετά τη λήξη χρήσης**

Πέραν των ήδη αναφερθέντων γεγονότων και πληροφοριών, από τη λήξη της χρήσης μέχρι και την ημερομηνία σύνταξης της παρούσας οικονομικής έκθεσης, δεν υφίστανται άλλα μεταγενέστερα γεγονότα των οικονομικών καταστάσεων που ή δεν έχουν ληφθεί υπ’ όψιν ή αναφερθεί και θα μπορούσαν να επηρεάσουν ουσιωδώς τις οικονομικές καταστάσεις, τη λογιστικής βάσης συνεχιζόμενη δραστηριότητα και τη γενικότερη λειτουργία ή ικανότητα λειτουργίας του Συλλόγου.

Λαμβάνοντας υπ’ όψιν τα παραπάνω σχόλια, τις οικονομικές καταστάσεις, μπορείτε να προχωρήσετε στην έγκριση της συνολικής διαχείρισης που έλαβε χώρα και σχετίζεται με τις οικονομικές καταστάσεις της χρήσης που έληξε στις 31 Δεκεμβρίου 2019.

Αθήνα, 3 Νοεμβρίου 2020

Κατ’ εξουσιοδότηση του Διοικητικού Συμβουλίου,

Ο Εκπρόσωπος του Συλλόγου

Πρόεδρος

Δημήτριος Βερβεσός

Οικονομικές Καταστάσεις

Κατάσταση Οικονομικής Θέσης

Ο ισολογισμός του Συλλόγου παρουσιάζεται ως εξής:



Κατάσταση Αποτελεσμάτων

Τα κέρδη και (ζημιές) του Συλλόγου παρουσιάζονται ως εξής:



Κατάσταση Μεταβολών Ιδίων Κεφαλαίων

Οι μεταβολές της καθαρής θέσης του Συλλόγου παρουσιάζονται ως εξής:



Επεξηγηματικές πληροφορίες του κεφαλαίου και των αποθεματικών βρίσκονται επί της ανάλυσής τους στη σημείωση 13.

Κατάσταση Ταμειακών Ροών

Οι χρηματοροές του Συλλόγου παρουσιάζονται ως εξής:



# Λογιστικές πολιτικές και επεξηγηματικές σημειώσεις επί των οικονομικών καταστάσεων

1. ﻿Γενικές πληροφορίες

Η Δικηγορικός Σύλλογος Αθηνών («ο Σύλλογος») δραστηριοποιείται στην Ελλάδα και αποτελεί Νομικό Πρόσωπο Δημοσίου Δικαίου και στις τάξεις του συγκαταλέγονται σήμερα γύρω στα 22.000 μέλη.

Ο νομικός τύπος του Συλλόγου είναι («Σύλλογος») με ΑΦΜ: 090011035. Η διεύθυνσή του είναι Ακαδημίας 60, Αθήνα 106 79 και εδρεύει στην Ελλάδα.

Η Διοίκηση δηλώνει ότι οι οικονομικές καταστάσεις για την περίοδο αναφοράς 1 Ιανουαρίου 2019 έως και 31 Δεκεμβρίου 2019 έχουν καταρτιστεί σε πλήρη συμφωνία με τους ισχύοντες νόμους και εγκρίθηκαν από το Διοικητικό Συμβούλιο στις 3 Νοεμβρίου 2020.

1. Σύνοψη σημαντικών λογιστικών πολιτικών

Οι βασικές λογιστικές αρχές που εφαρμόστηκαν κατά την κατάρτιση αυτών των οικονομικών καταστάσεων αναφέρονται στη συνέχεια. Αυτές οι πολιτικές έχουν εφαρμοστεί με συνέπεια σε όλα τα έτη που παρουσιάζονται, εκτός εάν δηλώνεται διαφορετικά. Το μέγεθός του Συλλόγου εντάσσεται στην κατηγορία «μεσαία οντότητα» και το επίπεδο ανάλυσης των οικονομικών καταστάσεων, λογιστικών πολιτικών και επεξηγηματικών σημειώσεων αντικατοπτρίζει το μέγεθος αυτό αλλά και οποιεσδήποτε απαιτήσεις των αναγνωστών τους, μέσω αντιπροσωπευτικών και ισορροπημένων εφαρμογών τους.

* 1. Πλαίσιο κατάρτισης

**Λογιστικές αρχές και βασικές παραδοχές**

Οι οικονομικές καταστάσεις του Συλλόγου έχουν συνταχθεί σύμφωνα με τα Ελληνικά Λογιστικά Πρότυπα («ΕΛΠ») και τις διερμηνείες που εκδίδει το Συμβούλιο Λογιστικής Τυποποίησης («ΣΛΟΤ») που έχουν εκδοθεί από την Επιτροπή Λογιστικής Τυποποίησης και Ελέγχων («ΕΛΤΕ») και έχουν υιοθετηθεί από την Ελληνική Δημοκρατία («ΕΔ»).

Η προετοιμασία των οικονομικών καταστάσεων σύμφωνα με τα ΕΛΠ απαιτεί τη χρήση ορισμένων σημαντικών λογιστικών εκτιμήσεων. Επιπρόσθετα, απαιτεί την άσκηση κρίσης από τη Διοίκηση κατά τη διαδικασία εφαρμογής των λογιστικών αρχών του Συλλόγου. Τομείς που προϋποθέτουν μεγαλύτερου βαθμού κρίση ή και πολυπλοκότητα, ή οι παραδοχές και οι εκτιμήσεις είναι σημαντικές για τις οικονομικές καταστάσεις, βρίσκονται επί της ανάλυσής τους στη σημείωση «Πηγές αβεβαιότητας εκτιμήσεων και κρίσεων».

Η Διοίκηση εκτιμά ότι η παραδοχή της συνεχιζόμενης δραστηριότητας είναι ενδεδειγμένη για την κατάρτιση των οικονομικών καταστάσεων. Ο Σύλλογος διενήργησε σχετική αξιολόγηση και δεν εντόπισε παράγοντες που θέτουν σε κίνδυνο την προοπτική του ως συνεχιζόμενη δραστηριότητα.

**Αριθμητικός χειρισμός και γνωστοποίηση**

Τα αρνητικά ποσά εμφανίζονται σε παρενθέσεις «( )» και όταν δεν υφίστανται ή είναι μηδενικά εμφανίζονται ως «—». Οι λέξεις ή και περιγραφές που εμφανίζονται σε παρενθέσεις χωρίς διαχωριστική διαγώνιο «/», παραθέτουν το γεγονός ότι τα αντίστοιχα κονδύλια τους θα μπορούσαν εναλλακτικά να είναι θετικά, όπως για παράδειγμα οι «(εκροές)». Σε ορισμένες περιπτώσεις τα μαθηματικά σύμβολα «+» και «-» επίσης πιθανώς να χρησιμοποιηθούν. Όλα τα ποσά έχουν στρογγυλοποιηθεί σε 2 (δύο) δεκαδικά ψηφία το οποίο ενδέχεται να δημιουργήσει μικρές αποκλείσεις (<€0,01>) σε σύνολα ή και υποσύνολα κονδυλίων, διότι σε ορισμένες περιπτώσεις τα αθροιζόμενα ποσά τους μπορούν να έχουν παραπάνω από 2 (δύο) δεκαδικά ψηφία. Όλα τα χρηματοοικονομικά ή μη στοιχεία και κονδύλια που υπάρχουν, υπήρχαν, ή και ενδέχεται να υπάρξουν και που δε γνωστοποιούνται, αφορούν χρηματοοικονομικά ή μη στοιχεία και κονδύλια που ή είναι μηδενικά ή και δεν υφίστανται. Αυτό ισχύει σε ολόκληρη την οικονομική έκθεση και δεν υπάρχουν εξαιρέσεις αυτού του κανόνα.

**Συμψηφισμός και μεθοδολογία**

Η ένδειξη «– καθαρό» έχει ως σκοπό τη γνωστοποίηση ότι το συγκεκριμένο κονδύλι ενδέχεται να εμπεριέχει συμψηφισμένα σύνολα ή και υποσύνολα, για παράδειγμα ο συμψηφισμός μίας πρόβλεψης με την αντίστοιχη αναστροφή της. Ωστόσο, λόγω της φύσης ορισμένων κονδυλίων για τα οποία γνωστοποιούνται αναλυτικά οι κινήσεις και μεταβολές τους, τα υπόλοιπα τους είναι καθαρά αλλά δεν περιγράφονται ως «– καθαρό», όπως για παράδειγμα στα κονδύλια της οικονομικής θέσης και μεταβολών ιδίων κεφαλαίων. Τα συμψηφισμένα κονδύλια των αποτελεσμάτων και ταμειακών ροών προσαρτούνε πάντοτέ την ένδειξη «– καθαρό» εκτός και αν νοείται από τη φύση τους ότι είναι καθαρά, όπως για παράδειγμα τα κονδύλια «Πωλήσεις» και «Αποτελέσματα».

Τα χρηματοοικονομικά περιουσιακά στοιχεία και οι υποχρεώσεις συμψηφίζονται και το καθαρό υπόλοιπο παρουσιάζεται στις οικονομικές καταστάσεις και σημειώσεις τους μόνο όπου ο Σύλλογος έχει επί του παρόντος νόμιμο εφαρμόσιμο δικαίωμα συμψηφισμού των αναγνωρισμένων υπολοίπων και υπάρχει πρόθεση να αποπληρωθούν σε καθαρή βάση ή να πραγματοποιηθεί η απαίτηση και να αποπληρωθεί η υποχρέωση ταυτόχρονα. Ο Σύλλογος μπορεί επίσης να συνάψει συμφωνίες που δεν πληρούν τα κριτήρια για συμψηφισμό αλλά εξακολουθούν να επιτρέπουν τον συμψηφισμό των σχετικών υπολοίπων τους σε ορισμένες περιπτώσεις, όπως η πτώχευση ή ο τερματισμός μίας σύμβασης.

Τα έσοδα και τα έξοδα του Συλλόγου συμψηφίζονται και το καθαρό υπόλοιπο παρουσιάζεται στα αποτελέσματα είτε αν υποχρεούται είτε αν υφίσταται δικαίωμα συμψηφισμού ή και προκύπτουν από μία ομάδα ομοειδών συναλλαγών.

**Ορολογία και παρουσίαση**

Οι «οικονομικές καταστάσεις» αναφέρονται και ως «χρηματοοικονομικές καταστάσεις» και το ίδιο ισχύει και για άλλες σχετικές ορολογίες οι οποίες έχουν ως βάση το «financial» ή «economic» της αγγλικής γλώσσας όπου και η μετάφραση τους εξαρτάται από το νόημα της πρότασης. Αντίστοιχες διαφοροποιήσεις στις μεταφράσεις υφίστανται και σε περιπτώσεις όπως τα «έσοδα και έξοδα» και «κέρδη και ζημιές» τα οποία προέρχονται από τα «gain/income/profit and loss» για τα οποία ενδέχεται διαφοροποίηση σε σχέση με τις διατυπώσεις τους στην αγγλική γλώσσα και αυτών αυτής της οικονομικής έκθεσης.

Εναλλακτικές παρουσιάσεις είναι αποδεκτές εάν συμμορφώνονται με τις συγκεκριμένες απαιτήσεις γνωστοποίησης που ορίζονται στα ΕΛΠ. Η Διοίκηση θεώρει απαραίτητη τη συνεχή εξέταση της οικονομικής έκθεσης έτσι ώστε να κρίνει αν χρειάζεται να γίνουν μετατροπές στην παρουσίαση, μορφή και δομή της, έτσι ώστε να αντικατοπτρίζει τις ιδιαίτερες περιστάσεις του Συλλόγου και τις πιθανές προτεραιότητες των αναγνωστών της. Οι βελτιώσεις λαμβάνουν μέρος βάσει των ετήσιων κύκλων λειτουργίας του Συλλόγου και τροποποιούνται αναλόγως όταν αυτό κρίνεται απαραίτητο από τη Διοίκηση.

Υπήρξαν ουσιώδεις μετατροπές στην παρουσίαση, μορφή και δομή της οικονομικής έκθεσης και τα συγκριτικά στοιχεία έχουν ανακαταταχθεί για καλύτερη συγκρισιμότητα.

* 1. Νομισματικό πλαίσιο και μετατροπή ξένου νομίσματος

α) Λειτουργικό και παρουσίασης νόμισμα

Τα στοιχεία που περιλαμβάνονται στις οικονομικές καταστάσεις του Συλλόγου επιμετρώνται χρησιμοποιώντας το νόμισμα του πρωτεύοντος οικονομικού περιβάλλοντος στο οποίο και λειτουργεί («το λειτουργικό νόμισμα»). Οι οικονομικές καταστάσεις παρουσιάζονται σε Ευρώ («€»), που αποτελεί το λειτουργικό και παρουσίασης νόμισμα του Συλλόγου.

β) Συναλλαγές και υπόλοιπα

Οι συναλλαγές σε ξένο νόμισμα μετατρέπονται στο λειτουργικό νόμισμα χρησιμοποιώντας τις συναλλαγματικές ισοτιμίες που ισχύουν κατά τις ημερομηνίες των συναλλαγών τους. Τα έσοδα και έξοδα συναλλαγματικών διαφορών που προκύπτουν από τον διακανονισμό τέτοιων συναλλαγών και από τη μετατροπή στις τέλος έτους συναλλαγματικές ισοτιμίες των χρηματικών περιουσιακών στοιχείων και υποχρεώσεων εκφρασμένων σε ξένα νομίσματα αναγνωρίζονται στα αποτελέσματα.

Τα έσοδα και έξοδα συναλλαγματικών διαφορών που σχετίζονται με δάνεια και ταμειακά διαθέσιμα και ισοδύναμα παρουσιάζονται στα αποτελέσματα στο «Χρηματοοικονομικό αποτέλεσμα – καθαρό». Όλα τα άλλα έσοδα και έξοδα συναλλαγματικών διαφορών παρουσιάζονται καθαρά στα αποτελέσματα στα «Λοιπά έσοδα» ή «Λοιπά έξοδα».

* 1. Απομείωση αξίας μη χρηματοοικονομικών περιουσιακών στοιχείων εκτός αποθεμάτων

Τα περιουσιακά στοιχεία που υπόκεινται σε απομείωση αξιολογούνται, σε κάθε ημερομηνία αναφοράς, για να διαπιστωθεί αν υπάρχει οποιαδήποτε ένδειξη ότι έχουν υποστεί απομείωση. Σε περίπτωση που υπάρχει οποιαδήποτε ένδειξη ότι ένα περιουσιακό στοιχείο μπορεί να είναι απομειωμένο, η λογιστική αξία του περιουσιακού στοιχείου ελέγχεται για απομείωση. Ως έξοδο απομείωσης αναγνωρίζεται το ποσό κατά το οποίο η λογιστική αξία του περιουσιακού στοιχείου υπερβαίνει το ανακτήσιμο ποσό του. Μη χρηματοοικονομικά περιουσιακά στοιχεία εκτός της υπεραξίας που έχουν υποστεί απομείωση ελέγχονται για πιθανή αναστροφή της απομείωσης σε κάθε ημερομηνία αναφοράς.

* 1. Ενσώματα πάγια

Τα ενσώματα πάγια καταχωρούνται στο ιστορικό κόστος μείον τις αποσβέσεις. Το ιστορικό κόστος συμπεριλαμβάνει δαπάνες που σχετίζονται άμεσα με την απόκτηση των παγίων.

Μεταγενέστερες δαπάνες συμπεριλαμβάνονται στη λογιστική αξία του περιουσιακού στοιχείου ή αναγνωρίζονται ως διακριτό περιουσιακό στοιχείο, όπου κατάλληλο, μόνο όταν είναι πιθανό μελλοντικά οικονομικά οφέλη που σχετίζονται με το πάγιο να εισρεύσουν στον Σύλλογο και το κόστος του παγίου μπορεί να επιμετρηθεί αξιόπιστα. Η λογιστική αξία ενός εξαρτήματος που λογιστικοποιήθηκε ως ξεχωριστό περιουσιακό στοιχείο αποαναγνωρίζεται όταν αντικαθίσταται. Όλες οι υπόλοιπες επισκευές και συντηρήσεις χρεώνονται στα αποτελέσματα κατά την περίοδο στην οποία πραγματοποιούνται.

Οι αποσβέσεις υπολογίζονται με τη μέθοδο της σταθερής απόσβεσης προκειμένου να κατανεμηθεί το κόστος των περιουσιακών στοιχείων, καθαρό των υπολειμματικών αξιών, κατά τη διάρκεια των εκτιμώμενων ωφέλιμων ζωών τους, ή, στην περίπτωση μισθωμάτων, στον βραχύτερο χρόνο μίσθωσης ως εξής:

* Κτίρια, εγκαταστάσεις και τεχνικά έργα: 25 έτη.
* Μηχανήματα, εγκαταστάσεις και εξοπλισμός: 10 έτη.
* Μεταφορικά μέσα: 10 έτη.
* Έπιπλα και λοιπός εξοπλισμός: 5 με 10 έτη.

Οι υπολειμματικές αξίες και οι ωφέλιμες ζωές των περιουσιακών στοιχείων επανεξετάζονται, και αναπροσαρμόζονται όταν αυτό είναι κατάλληλο, στο τέλος κάθε περιόδου αναφοράς.

Η λογιστική αξία ενός περιουσιακού στοιχείου απομειώνεται άμεσα στο ανακτήσιμο ποσό του εάν η λογιστική αξία του περιουσιακού στοιχείου είναι μεγαλύτερη από την εκτιμώμενη ανακτήσιμη αξία του.

Τα κέρδη και οι ζημιές των εκποιήσεων καθορίζονται από τη σύγκριση των εισπράξεων με τη λογιστική αξία και αναγνωρίζονται καθαρά στα αποτελέσματα στα «Λοιπά έσοδα» ή «Λοιπά έξοδα».

* 1. Επενδυτικά πάγια

Ως επενδυτικά πάγια χαρακτηρίζονται όλα τα ενσώματα πάγια ακινήτων τα οποία είτε προσωρινά είτε διαχρονικά δε χρησιμοποιούνται άμεσα ή έμμεσα για τη λειτουργία του Συλλόγου και διακρατούνται ως επένδυση, είτε έχοντας τα συνήθη οφέλη εισροών ενοικίων βάσει μίας λειτουργικής μίσθωσης, είτε για κεφαλαιακούς σκοπούς.

Οι λογιστικές πολιτικές των επενδυτικών παγίων του Συλλόγου είναι ταυτόσημες με αυτών των ενσώματων παγίων.

* 1. Ασώματα πάγια

β) Δικαιώματα, άδειες και λοιπές παραχωρήσεις, και λογισμικό

Τα χωριστά αποκτημένα δικαιώματα, άδειες και λοιπές παραχωρήσεις, και λογισμικό παρουσιάζονται στο ιστορικό κόστος. Τα δικαιώματα, άδειες και λοιπές παραχωρήσεις, και λογισμικό έχουν περιορισμένη ωφέλιμη ζωή και παρουσιάζονται στο κόστος μείον τις συσσωρευμένες αποσβέσεις και συσσωρευμένα έξοδα απομείωσης. Οι αποσβέσεις υπολογίζονται με τη σταθερή μέθοδο ώστε να κατανεμηθεί το κόστος στα δικαιώματα, άδειες και λοιπές παραχωρήσεις, και λογισμικό στη διάρκεια της εκτιμώμενης ωφέλιμης ζωής τους, ως εξής:

* Δικαιώματα, άδειες και λοιπές παραχωρήσεις: 10 έτη.
* Λογισμικό: 5 έτη.

Οι αγορές λογισμικού κεφαλαιοποιούνται με βάση τις δαπάνες που πραγματοποιήθηκαν για την απόκτηση και για να έρθει σε χρήση το συγκεκριμένο λογισμικό. Αυτές οι δαπάνες αποσβένονται κατά τη διάρκεια της εκτιμώμενης ωφέλιμης ζωής τους.

* 1. Επενδύσεις και λοιπά χρηματοοικονομικά περιουσιακά στοιχεία

1. Ταξινόμηση

Ο Σύλλογος ταξινομεί τα χρηματοοικονομικά περιουσιακά στοιχεία στις ακόλουθες κατηγορίες επιμετρήσεων:

* Χρηματοοικονομικά περιουσιακά στοιχεία που θα επιμετρηθούν μεταγενέστερα στην εύλογη αξία μέσω αποτελεσμάτων.
* Χρηματοοικονομικά περιουσιακά στοιχεία που επιμετρώνται στο αποσβεσμένο κόστος.

Η ταξινόμηση εξαρτάται από το οικονομικό μοντέλο της οντότητας για τη διαχείριση των χρηματοοικονομικών περιουσιακών στοιχείων και τους συμβατικούς όρους των ταμειακών ροών.

Ο Σύλλογος ανακατατάσσει τις χρεωστικές επενδύσεις όταν και μόνο όταν το οικονομικό μοντέλο για τη διαχείριση αυτών των περιουσιακών στοιχείων μεταβάλλετε.

1. Αναγνώριση και απόαναγνώριση

Οι συνήθεις αγορές και πωλήσεις χρηματοοικονομικών περιουσιακών στοιχείων αναγνωρίζονται κατά την ημερομηνία συναλλαγής, δηλαδή την ημερομηνία κατά την οποία ο Σύλλογος δεσμεύεται να αγοράσει ή πωλήσει το περιουσιακό στοιχείο. Τα χρηματοοικονομικά περιουσιακά στοιχεία αποαναγνωρίζονται όταν τα δικαιώματα για λήψη ταμειακών ροών από αυτά τα χρηματοοικονομικά περιουσιακά στοιχεία έχουν λήξει ή έχουν μεταβιβαστεί και ο Σύλλογος έχει μεταβιβάσει ουσιαστικά όλους τους κινδύνους και τα οφέλη κυριότητας.

1. Επιμέτρηση

Κατά την αρχική αναγνώριση, ο Σύλλογος επιμετρά ένα χρηματοοικονομικό περιουσιακό στοιχείο στην αξία κτήσης του συν το κόστος συναλλαγής που αποδίδεται άμεσα στην απόκτηση αυτού του χρηματοοικονομικού περιουσιακού στοιχείου.

Μεταγενέστερα, ο Σύλλογος επιμετρά όλα τα χρηματοοικονομικά περιουσιακά στοιχεία και υποχρεώσεις στο αποσβεσμένο κόστος. Η χρήση της μεθόδου του πραγματικού επιτοκίου (εναλλακτικά επιτρέπεται και η σταθερή μέθοδος) κρίνεται από την σημαντικότητα των ποσών. Σε περίπτωση που τα ποσά δεν είναι σημαντικά τα έντοκα χρηματοοικονομικά περιουσιακά στοιχεία και υποχρεώσεις επιμετρώνται στο κόστος ή στο οφειλόμενο ποσό. Τα μερίσματα από τις επενδύσεις αναγνωρίζονται στα αποτελέσματα στο «Επενδυτικό αποτέλεσμα – καθαρό» όταν το δικαίωμα του Συλλόγου να λαμβάνει πληρωμές θεμελιώνεται.

1. Απομείωση

Σε κάθε ημερομηνία αναφοράς ο Σύλλογος εκτιμά αν υπάρχουν αντικειμενικές ενδείξεις που να οδηγούν στο συμπέρασμα ότι τα χρηματοοικονομικά περιουσιακά στοιχεία έχουν υποστεί απομείωση.

* 1. Αποθέματα

Τα αποθέματα αποτιμώνται στη χαμηλότερη αξία μεταξύ κόστους και την εκτιμώμενη τιμή πώλησης μείον τα έξοδα για να ολοκληρωθεί και να πωληθεί. Το κόστος προσδιορίζεται με τη μέθοδο του σταθμικού μέσου όρου. Αν το απόθεμα έχει υποστεί απομείωση, η λογιστική αξία μειώνεται στην τιμή πώλησης μείον το κόστος για να ολοκληρωθεί και να πωληθεί· αν το έξοδο απομείωσης είναι σημαντικό αναγνωρίζεται απευθείας στα αποτελέσματα, διαφορετικά αναγνωρίζεται στο κόστος πωλήσεων.

* 1. Εμπορικές και λοιπές απαιτήσεις

Οι εμπορικές και λοιπές απαιτήσεις αναγνωρίζονται αρχικά στην τιμή της συναλλαγής τους. Μεταγενέστερα αποτιμώνται στο αποσβεσμένο κόστος χρησιμοποιώντας τη σταθερή μέθοδο, μείον τις προβλέψεις απομειώσεων. Οι προβλέψεις απομειώσεων αναγνωρίζονται όταν υπάρχει αντικειμενική ένδειξη ότι ο Σύλλογος δεν είναι σε θέση να εισπράξει όλα τα οφειλόμενα υπόλοιπα σύμφωνα με τους αρχικούς όρους των απαιτήσεων.

* 1. Ταμειακά διαθέσιμα και ισοδύναμα

Τα ταμειακά διαθέσιμα και ισοδύναμα συμπεριλαμβάνουν τα μετρητά διαθέσιμα, τις καταθέσεις όψεως και τις λοιπές βραχυπρόθεσμες επενδύσεις υψηλής ρευστότητας με διάρκεια ωρίμανσης μέχρι 3 μήνες ή λιγότερο. Οι τραπεζικές υπεραναλήψεις συμπεριλαμβάνονται στα «Κεφαλαίων κίνησης δάνεια» στις βραχυπρόθεσμες χρηματοοικονομικές υποχρεώσεις στην οικονομική θέση.

* 1. Προβλέψεις παροχών προσωπικού

Οι προβλέψεις για παροχές σε εργαζομένους μετά την έξοδο από την υπηρεσία καταχωρίζονται και αποτιμούνται στα προκύπτοντα από τη νομοθεσία ονομαστικά ποσά κατά την ημερομηνία αναφοράς.

Όλες οι διαφορές που προκύπτουν κατά την επανεκτίμηση των προβλέψεων παροχών προσωπικού αναγνωρίζονται στα αποτελέσματα στην περίοδο κατά την οποία προκύπτουν.

* 1. Λοιπές προβλέψεις

Οι προβλέψεις για έξοδα αναδιοργάνωσης και νομικές υποθέσεις αναγνωρίζονται όταν: ο Σύλλογος έχει μία παρούσα νομική ή τεκμαιρόμενη δέσμευση ως αποτέλεσμα γεγονότων του παρελθόντος· είναι πιθανό ότι θα απαιτηθεί μεταβίβαση οικονομικών οφελών για να διακανονιστεί αυτή η δέσμευση· και αυτό το ποσό μπορεί να εκτιμηθεί αξιόπιστα. Οι προβλέψεις αναδιάρθρωσης συμπεριλαμβάνουν ποινές λήξης μισθώσεων και πληρωμές τερματισμού των εργαζομένων. Προβλέψεις δεν αναγνωρίζονται για μελλοντικές λειτουργικές ζημιές.

Οι προβλέψεις επιμετρώνται στην παρούσα αξία του ποσού που αναμένεται να απαιτηθεί για τον διακανονισμό της δέσμευσης, χρησιμοποιώντας ένα προ φόρου επιτόκιο που αντανακλά τις τρέχουσες εκτιμήσεις της αγοράς για τη διαχρονική αξία του χρήματος και τους κινδύνους που σχετίζονται με την υποχρέωση. Η αύξηση της πρόβλεψης που οφείλεται στο πέρασμα του χρόνου αναγνωρίζεται ως έξοδα τόκων.

* 1. Χρηματοοικονομικές υποχρεώσεις

Μισθώσεις

Για μισθώσεις στις οποίες ουσιαστικά όλοι οι κίνδυνοι και τα οφέλη της ιδιοκτησίας διατηρούνται από τον εκμισθωτή ταξινομούνται ως λειτουργικές μισθώσεις. Οι πληρωμές που γίνονται για λειτουργικές μισθώσεις (καθαρές από τυχόν κίνητρα που προσφέρθηκαν από τον εκμισθωτή) χρεώνονται στα αποτελέσματα με βάση τη σταθερή μέθοδο για τη διάρκεια της μίσθωσης.

Οι μισθώσεις παγίων όπου ο Σύλλογος διατηρεί ουσιωδώς όλους τους κινδύνους και τα οφέλη της ιδιοκτησίας ταξινομούνται ως χρηματοδοτικές μισθώσεις. Οι χρηματοδοτικές μισθώσεις κεφαλαιοποιούνται, κατά την έναρξη της μίσθωσης, στη χαμηλότερη από την αξία του παγίου και της παρούσας αξίας των ελάχιστων πληρωμών μισθωμάτων του.

Κάθε πληρωμή μίσθωσης επιμερίζεται μεταξύ της υποχρέωσης και των χρηματοοικονομικών χρεώσεων χρησιμοποιώντας τη σταθερή μέθοδο. Οι υποχρεώσεις χρηματοδοτικών μισθώσεων, καθαρές από χρηματοοικονομικά έξοδα, συμπεριλαμβάνονται στις χρηματοοικονομικές υποχρεώσεις στην οικονομική θέση. Τα πάγια που αποκτήθηκαν υπό χρηματοδοτικές μισθώσεις αποσβένονται στη χαμηλότερη μεταξύ της ωφέλιμης ζωής του παγίου και της περιόδου της μίσθωσης.

* 1. Κρατικές επιχορηγήσεις

Οι επιχορηγήσεις από το κράτος αναγνωρίζονται στα αποτελέσματα όπου υπάρχει βάσιμη βεβαιότητα ότι η επιχορήγηση θα εισπραχθεί και ο Σύλλογος έχει συμμορφωθεί με όλους τους προβλεπόμενους όρους. Επιχορηγήσεις που ελήφθησαν όπου ο Σύλλογος δεν έχει ακόμη συμμορφωθεί με όλους τους προβλεπόμενους όρους αναγνωρίζονται ως υποχρέωση στις «Κρατικές επιχορηγήσεις» στην οικονομική θέση και αποδεσμεύονται στο εισόδημα όταν όλοι οι συνημμένοι όροι έχουν τηρηθεί. Οι κρατικές επιχορηγήσεις που εισπράττονται συμπεριλαμβάνονται στα «Λοιπά έσοδα».

* 1. Εμπορικές και λοιπές υποχρεώσεις

Οι εμπορικές και λοιπές υποχρεώσεις αναγνωρίζονται αρχικά στην τιμή συναλλαγής και μεταγενέστερα αποτιμώνται στο αποσβεσμένο κόστος χρησιμοποιώντας τη σταθερή μέθοδο.

* 1. Αναγνώριση εσόδων

α) Πωλήσεις

Οι πωλήσεις συμπεριλαμβάνουν την εύλογη αξία του τιμήματος που εισπράχθηκε ή της απαίτησης για την πώληση αγαθών ή υπηρεσιών κατά τη συνήθη πορεία των δραστηριοτήτων του Συλλόγου. Οι πωλήσεις εμφανίζονται καθαρές των φόρων προστιθέμενης αξίας, επιστροφών, μειώσεων και εκπτώσεων. Αν ο Σύλλογος παρέχει άτοκη πίστωση στον αγοραστή, οι πωλήσεις αναγνωρίζονται στην παρούσα αξία των μελλοντικών πληρωμών.

Ο Σύλλογος αναγνωρίζει πωλήσεις όταν: το ποσό του εσόδου μπορεί να μετρηθεί αξιόπιστα· είναι πιθανόν ότι μελλοντικά οικονομικά οφέλη θα εισρεύσουν στον Σύλλογο· και συγκεκριμένα κριτήρια έχουν επιτευχθεί για κάθε μία από τις δραστηριότητες του Συλλόγου, όπως περιγράφονται παρακάτω.

Πωλήσεις υπηρεσιών

Οι πωλήσεις υπηρεσιών (έσοδα από παροχή υπηρεσιών) αναγνωρίζονται κατά την περίοδο εκείνη όπου παρέχεται η υπηρεσία, σύμφωνα με τον βαθμό ολοκλήρωσης της συναλλαγής, σε σχέση με την πραγματική αξία της υπηρεσίας ως ποσοστό των συνολικών υπηρεσιών που έχουν συμφωνηθεί.

β) Έσοδα ενοικίων

Τα έσοδα ενοικίων από επενδυτικά πάγια που εκμισθώνονται ή υπεκμισθώνονται σε τρίτους βάσει μίας λειτουργικής μίσθωσης αναγνωρίζονται στα αποτελέσματα με βάση τη σταθερή μέθοδο για τη διάρκεια της μίσθωσης και συμπεριλαμβάνονται στα «Λοιπά έσοδα».

γ) Έσοδα τόκων

Τα έσοδα από τόκους αναγνωρίζονται χρησιμοποιώντας τη σταθερή μέθοδο.

* 1. **Τρέχοντες φόροι**

Τα έξοδα ή οι πιστώσεις φόρων εισοδήματος για την περίοδο είναι οι πληρωτέοι φόροι επί του φορολογητέου εισοδήματος της τρέχουσας περιόδου με βάση τον συντελεστή φόρου εισοδήματος του ισχύοντος νόμου.

Η τρέχουσα επιβάρυνση φόρων εισοδήματος υπολογίζεται με βάση τους φορολογικούς συντελεστές και τους νόμους που έχουν θεσπιστεί ή ουσιαστικά θεσπιστεί κατά την ημερομηνία αναφοράς.

Οι τρέχουσες φορολογικές απαιτήσεις και υποχρεώσεις συμψηφίζονται, όταν υπάρχει νομικά εφαρμόσιμο δικαίωμα συμψηφισμού και ο Σύλλογος μπορεί να αποδείξει ότι σκοπεύει είτε να τις διακανονίσει σε καθαρή βάση ή να ρευστοποιήσει τα περιουσιακά στοιχεία και να διακανονίσει τις υποχρεώσεις ταυτοχρόνως.

Οι τρέχοντες φόροι αναγνωρίζονται στα αποτελέσματα, εκτός στην έκταση που σχετίζονται με στοιχεία που αναγνωρίζονται απ’ ευθείας στα ίδια κεφάλαια.

1. Πηγές αβεβαιότητας εκτιμήσεων και κρίσεων

Οι εκτιμήσεις και οι κρίσεις αξιολογούνται συνεχώς. Βασίζονται σε ιστορική εμπειρία και σε άλλους παράγοντες, συμπεριλαμβανομένων των μελλοντικών προσδοκιών.

Ο Σύλλογος προβαίνει σε εκτιμήσεις και παραδοχές σχετικά με το μέλλον. Οι λογιστικές εκτιμήσεις που προκύπτουν, εξ ορισμού, σπάνια θα ισούνται με τη σχετική πραγματική έκβαση τους. Οι εκτιμήσεις και οι παραδοχές που έχουν σημαντικό κίνδυνο να προκαλέσουν ουσιώδη επίδραση στα υπόλοιπα των περιουσιακών στοιχείων και υποχρεώσεων εντός του επόμενου οικονομικού έτους γνωστοποιούνται κατωτέρω.

Χρηματοοικονομική πληροφόρηση

Ο Σύλλογος έχει θεσπίσει τη δική του στρατηγική αξιολόγησης της χρηματοοικονομικής του απόδοσης και λειτουργεί προγράμματα διαχείρισης κινδύνων. Οι σχετικές αναλύσεις αναφέρονται παρακάτω.

**α) Επιχειρηματικές προοπτικές**

Η εξέλιξη του Συλλόγου και του κλάδου στην ελληνική αγορά είναι δύσκολο να προβλεφθούν με ακρίβεια λόγω του επιπέδου της αβεβαιότητας που υπάρχει. Σε αυτό το ασαφές περιβάλλον, ο Σύλλογος συνεχίζει το πρόγραμμά του, το οποίο συνίσταται κυρίως στη βελτίωση της παραγωγικότητάς, στη βελτίωση της παροχής υπηρεσιών, στον περιορισμό των δαπανών, στην εύρεση νέων αγορών και πελατών και στην καλύτερη αξιοποίηση των περιουσιακών του στοιχείων. Η Οικονομική Υπηρεσία δεν είναι εφικτό να προβλέψει με ακρίβεια τις πιθανές εξελίξεις στην ελληνική οικονομία και την επίδρασή τους στις δραστηριότητες του Συλλόγου, δεδομένου ότι τα οικονομικά στοιχεία που θεσπίζουν την ανταγωνιστική ικανότητα και χρηματοοικονομική βιωσιμότητα της χώρας μεταβάλλονται καθημερινά. Λόγω αυτού, η Οικονομική Υπηρεσία επιβλέπει διεξοδικά την παροχή υπηρεσιών, εκτιμά διαρκώς και συνολικά τη λειτουργία του Συλλόγου και τις πιθανές μελλοντικές επιπτώσεις σε αυτόν, προκειμένου να διασφαλίσει ότι λαμβάνονται όλες οι απαραίτητες ενέργειες και πρωτοβουλίες για την ελαχιστοποίηση τυχόν επιπτώσεων στις δραστηριότητές του.

**Χρηματοοικονομικοί δείκτες αποδοτικότητας**

Ο Σύλλογος ελέγχει την απόδοση των λειτουργικών τμημάτων του μέσω πολλαπλών δεικτών αξιολόγησης και συγκεκριμένα την κερδοφορία του μέσω του δείκτη Προσαρμοσμένου EBITDA. Ο δείκτης EBITDA παρότι χρησιμοποιείται σε μεγάλο εύρος από εταιρείες και επενδυτές, δεν είναι αναγνωρισμένος από επίσημους φορείς και γι’ αυτό και δεν υπάρχουν οδηγίες του υπολογισμού του. Αυτό είναι κάτι που μπορεί να καταστεί αντικείμενο εκμετάλλευσης μέσω ιδιαίτερων ή ελλείπων προσαρμογών ή και απώλειας γνωστοποιήσεων που αφορούν στον υπολογισμό του. Επάνω σε αυτήν τη λογική διαφάνειας και ακρίβειας στην οποία και στοχεύει η Οικονομική Υπηρεσία επί των οικονομικών στοιχείων του Συλλόγου, θεώρησε απαραίτητο να συμπεριλάβει αναλυτικούς πίνακες υπολογισμών και γνωστοποιήσεις μεθοδολογίας των δεικτών για τα ενδιαφερόμενα μέρη. Οι προσαρμογές του δείκτη EBITDA και άλλων δεικτών έχουν γίνει με τη λογική της ενίσχυσης της ακρίβειας αλλά και της συγκρισιμότητάς τους σε ευρεία βάση, δηλαδή αν οι ίδιες προσαρμογές ακολουθηθούν σε άλλους συλλόγους του ίδιου κλάδου μπορεί να γίνει άμεση σύγκριση μεταξύ τους. Αυτό σημαίνει ότι δεν υπάρχουν ιδιαίτερες προσαρμογές που αμφιλεγόμενα προσαρμόζουν τους δείκτες αποκλειστικά για τις ανάγκες του Συλλόγου, αλλά ταυτοχρόνως δεν παρέχουν ορθή χρηματοοικονομική ενημέρωση και δεν αποτελούν χρήσιμα μέσα αξιολόγησης για τρίτα ενδιαφερόμενα μέρη. Όλες οι προσαρμογές στους δείκτες έχουν γίνει βάσει ενδεδειγμένων παραδοχών και γενικά αποδεχόμενων μεθόδων και αναφέρονται αναλυτικά όπου αυτές υπάρχουν.

**Προσαρμοσμένο EBITDA**

Ο δείκτης προσαρμοσμένα κέρδη προ τόκων, φόρων και αποσβέσεων «Προσαρμοσμένο EBITDA» (Adjusted Earnings Before Interest, Taxes, Depreciation and Amortization «Adjusted EBITDA») παρουσιάζει την ικανότητα του Συλλόγου να δημιουργήσει κέρδη. Υπολογίζεται ομαλοποιώντας τα αποτελέσματα μέσω της εξαίρεσης των μη ταμειακών, μη επαναλαμβανόμενων και ειδικών χρηματοοικονομικών στοιχείων. Οι προσαρμογές αυτές ενισχύουν την ακρίβεια του δείκτη και τη δυνατότητά του να χρησιμοποιηθεί ως συγκρίσιμο μέτρο αξιολόγησης της εύλογης απόδοσης του Συλλόγου μεταξύ χρήσεων αλλά και μεταξύ άλλων συλλόγων του ίδιου κλάδου.

Ο δείκτης Προσαρμοσμένο EBITDA αναλύεται ως ακολούθως:



Ο δείκτης προσαρμοσμένα κέρδη προ τόκων, φόρων και αποσβέσεων (Adjusted EBITDA) του Συλλόγου στην κλειόμενη χρήση αυξήθηκε κατά 14,49% ή €44.575,00. Οι προσαρμογές του δείκτη Προσαρμοσμένο EBITDA είναι ταυτόσημες με αυτές του δείκτη NOPAT, με διαφορά ότι ο δείκτης NOPAT δεν προσαρμόζει τις αποσβέσεις και τους φορολογικούς φόρους. Σημειώνεται ότι αφού ο δείκτης Προσαρμοσμένο EBITDA ξεκινάει από τα λειτουργικά αποτελέσματα, το «Επενδυτικό αποτέλεσμα – καθαρό» και «Χρηματοοικονομικό αποτέλεσμα – καθαρό» έχουν ήδη εξαιρεθεί. Αναφορικά, ο δείκτης προσαρμοσμένα κέρδη προ τόκων και φόρων – Προσαρμοσμένο EBIT (Adjusted Earnings Before Interest and Taxes «Adjusted EBIT») είναι ταυτόσημος με τον δείκτη Προσαρμοσμένο EBITDA συν τις αποσβέσεις.

**NOPAT**

Ο δείκτης καθαρά λειτουργικά κέρδη μετά τους φόρους (Net Operating Profit After Taxes «NOPAT») παρουσιάζει τα καθαρά κέρδη που προκύπτουν από τις βασικές λειτουργίες του Συλλόγου και, όπως και ο δείκτης EBITDA, κατατάσσεται στην κατηγορία δεικτών κερδοφορίας. Υπολογίζεται ομαλοποιώντας τα κέρδη μέσω της εξαίρεσης των μη ταμειακών, μη επαναλαμβανόμενων και ειδικών χρηματοοικονομικών στοιχείων, αλλά δεν εξαιρεί τις αποσβέσεις, και υπολογίζει φόρο επάνω σε αυτά τα ομαλοποιημένα κέρδη τον οποίο και λαμβάνει υπ' όψιν. Ο δείκτης NOPAT, όπως και ο δείκτης EBITDA, πρέπει να προσαρμοστεί για να ενισχυθεί η ακρίβεια και η δυνατότητά του να χρησιμοποιηθεί ως συγκρίσιμο μέτρο αξιολόγησης της εύλογης απόδοσης του Συλλόγου μεταξύ χρήσεων αλλά και μεταξύ άλλων συλλόγων του ίδιου κλάδου. Αυτές οι προσαρμογές είναι αναγκαίες από τη φύση του δείκτη NOPAT (όπως και προκύπτουν τα «καθαρά λειτουργικά κέρδη») για να παρουσιαστεί η πραγματική ικανότητα του Συλλόγου να αξιοποιήσει τα διαθέσιμα του έτσι ώστε να δημιουργήσει αποδόσεις, όπως και εμφανίζονται στον δείκτη ROIC.

Ο δείκτης NOPAT αναλύεται ως ακολούθως:



Ο δείκτης καθαρά λειτουργικά κέρδη μετά τους φόρους (NOPAT) του Συλλόγου στην κλειόμενη χρήση αυξήθηκε κατά €286.511,57. Οι προσαρμογές του δείκτη NOPAT είναι ταυτόσημες με αυτές του δείκτη Προσαρμοσμένου EBITDA, με διαφορά ότι ο δείκτης NOPAT λαμβάνει υπ’ όψιν του τις αποσβέσεις και τους φορολογικού φόρους. Αν ο πραγματικός φορολογικός συντελεστής (αποτελέσματα προ φόρων διά φορολογικοί φόροι εισοδήματος) δε μπορεί να υπολογιστεί λόγω ζημιογόνων αποτελεσμάτων ή συμψηφισμού φορολογικά αναγνωριζόμενων ζημιών προηγούμενων χρήσεων, τότε χρησιμοποιείται ο τεκμαρτός φορολογικός συντελεστής. Σημειώνεται ότι αφού ο δείκτης NOPAT ξεκινάει από τα λειτουργικά αποτελέσματα, το «Επενδυτικό αποτέλεσμα – καθαρό» και «Χρηματοοικονομικό αποτέλεσμα – καθαρό» έχουν ήδη εξαιρεθεί.

**IC**

Το επενδυμένο κεφάλαιο (Invested Capital «IC») προσδιορίζει τα κεφάλαια που έχουν επενδυθεί στον Σύλλογο και αφορούν την άμεση λειτουργία του. Υπάρχουν διάφοροι μέθοδοι για να υπολογιστεί το IC, όπως η ενδεδειγμένη και επίσης αυτή που θεωρούμε ότι αντιπροσωπεύει τον Σύλλογο, η οποία είναι ¹τα ενσώματα πάγια (εξαιρουμένων αυτών που είναι υπό εκτέλεση ή εγκατάσταση και προκαταβολές), ¹τα επενδυτικά πάγια, ¹τα ασώματα πάγια (εξαιρουμένων όλων εκτός δικαιωμάτων, αδειών και λοιπών παραχωρήσεων, και λογισμικών), οι ¹μακροπρόθεσμες απαιτήσεις (εξαιρουμένων αυτών που αφορούν χρηματοπιστωτικές συναλλαγές με συνδεδεμένες), ¹τα αποθέματα και οι ¹εμπορικές και λοιπές απαιτήσεις, μείον τις ²βραχυπρόθεσμες υποχρεώσεις (εξαιρουμένων των χρηματοοικονομικών υποχρεώσεων).

¹Ο Σύλλογος είναι επιστημονικού χαρακτήρα οργανισμός, ως εκ τούτου δε διενεργεί επενδύσεις που δεν αφορούν τη λειτουργία ή τη διασφάλιση της λειτουργίας του. Σημαντικό μέρος των εσόδων του Συλλόγου ανέρχεται από τόκους προερχόμενους από τις καταθέσεις όψεως και προθεσμίας του. Μέρος αυτών, διακρατώνται αποκλειστικά ως περιουσιακό στοιχείο για έσοδα τόκων το οποίο και συμπεριλαμβάνεται στον δείκτη ως λειτουργικό στοιχείο του ενεργητικού και στην κλειόμενη χρήση ανήλθε σε €9.494.560,39 έναντι €9.344.176,92 της προηγούμενης χρήσης.

Το IC αναλύεται ως ακολούθως:



Το επενδυμένο κεφάλαιο (IC) του Συλλόγου στην κλειόμενη χρήση μειώθηκε κατά (78,48)% ή €(807.775,88), και ο μέσος όρος του επενδυμένου κεφαλαίου (AIC) του Συλλόγου στην κλειόμενη χρήση μειώθηκε κατά (57,69)% ή €(852.614,60). Για το ROIC θα χρησιμοποιηθεί ο μέσος όρος του επενδυμένου κεφαλαίου (Average Invested Capital «AIC»). Το AIC δεν είναι χρονικά σταθμισμένο.

**ROIC**

Ο δείκτης απόδοσης του επενδυμένου κεφαλαίου (Return On Invested Capital «ROIC») παρουσιάζει την ικανότητά του Συλλόγου να αξιοποιήσει τα διαθέσιμα του έτσι ώστε να δημιουργήσει αποδόσεις. Χρησιμοποιείται για την αξιολόγηση της αποτελεσματικότητας του Συλλόγου ως προς την κατανομή των κεφαλαίων της σε κερδοφόρες επενδύσεις, δηλαδή το κατά πόσο αποφέρουν απόδοση τα λειτουργικά περιουσιακά στοιχεία του. Υπάρχουν διάφοροι μέθοδοι υπολογισμού του δείκτη ROIC, όπως η ενδεδειγμένη και επίσης αυτή που θεωρούμε ότι αντιπροσωπεύει τον Σύλλογο, η οποία είναι ο δείκτης καθαρό λειτουργικό αποτέλεσμα προ προσαρμοσμένων φόρων (NOPAT) δια τον μέσο όρο του επενδυμένου κεφαλαίου (Average Invested Capital «AIC»).

Ο δείκτης ROIC έχει ως εξής:



**Αποδοτικότητα πωλήσεων**

Ο δείκτης καθαρών λειτουργικών εξόδων προς τις πωλήσεις (net operating expenses to sales) παρουσιάζει την αποτελεσματικότητα της διαχείρισης κόστους του Συλλόγου, διαιρώντας τα καθαρά λειτουργικά έξοδα (έξοδα διοίκησης συν έξοδα διάθεσης εξαιρουμένων αποσβέσεων και προβλέψεων) με τις πωλήσεις. Όσο χαμηλότερος είναι ο δείκτης, τόσο μεγαλύτερη είναι η ικανότητα του Συλλόγου να επιβαρύνεται με όσο το δυνατόν λιγότερα έξοδα για κάθε πώληση που υλοποιείται:



Ο δείκτης καθαρά λειτουργικά έξοδα προς τις πωλήσεις του Συλλόγου στην κλειόμενη χρήση μειώθηκε κατά (3,29)%.

**Σύνοψη και πληροφόρηση (1/2)**

Ο Σύλλογος θα συνεχίσει να χρησιμοποιεί αναλυτικά εργαλεία διαχείρισης ρίσκου και οικονομικών αναλύσεων ως δικλείδες ασφαλείας για επικείμενους χρηματοοικονομικούς κινδύνους, αλλά και προκειμένου να διασφαλίσει την ορθή και πλήρη ενημέρωση της Διοίκησης και των Μελών του και ως ακόλουθο να ενισχύσει την ικανότητα του Διοικητικού Συμβουλίου να λάβει τις βέλτιστες και πιο διαυγείς δυνατές αποφάσεις.

**β) Διαχείριση χρηματοοικονομικών κινδύνων**

Οι κυριότεροι χρηματοοικονομικοί κίνδυνοι, τους οποίους ο Σύλλογος καλείται να αντιμετωπίσει, είναι ο κίνδυνος αγοράς, ο κίνδυνος συναλλάγματος, ο κίνδυνος τιμών, ο κίνδυνος επιτοκίων, ο κίνδυνος πιστωτικών, ο κίνδυνος αποθεμάτων, ο κίνδυνος απρόσμενων καταστροφών, ο κίνδυνος προστασίας πληροφοριών και προσωπικών δεδομένων, ο κίνδυνος ρευστότητας και ο κίνδυνος διαχείρισης κεφαλαίου. Οι πολιτικές διαχείρισης των σχετικών κινδύνων του Συλλόγου έχουν ως στόχο την ελαχιστοποίηση των επιπτώσεων που μπορεί να έχουν στην οικονομική κατάσταση και στην απόδοσή του. Οι κυριότεροι κίνδυνοι που αντιμετώπισε ο Σύλλογος στην τρέχουσα χρήση σχετίζονται με τα παρακάτω.

**Μακροοικονομικό και λειτουργικό περιβάλλον στην Ελλάδα**

Μετά από μία παρατεταμένη περίοδο οικονομικής ύφεσης μεταξύ του 2008-2016, κατά την οποία το πραγματικό ΑΕΠ μειώθηκε κατά 26,90%, η ελληνική οικονομία άρχισε να ανακάμπτει το 2016 και συνέχισε το 2019 με το πραγματικό ΑΕΠ να σημειώνει μικρή και συνεχή αύξηση. Ωστόσο, η ελληνική οικονομία διανύει συνεχή επιβράδυνση του ρυθμού ανάπτυξης της οικονομικής της δραστηριότητας με παράλληλη μείωση της ιδιωτικής κατανάλωσης και αύξηση της ανεργίας, ενώ εξακολουθούν να υπάρχουν ανησυχίες σχετικά με τη βιωσιμότητα του τραπεζικού συστήματος και την κρατική χρηματοδότηση μετά την ολοκλήρωση του προγράμματος διάσωσης, γεγονός που αντικατοπτρίζεται στις αξιολογήσεις κινδύνου και τη διαμόρφωση τιμών στις κεφαλαιαγορές.

Επιπρόσθετα, ο Ευρωπαϊκός Μηχανισμός Στήριξης δε φαίνεται να έχει κατορθώσει να δημιουργήσει τις προϋποθέσεις για διατηρήσιμη και ισχυρή ανάκαμψη, με την υψηλή ανεργία, τα προγράμματα λιτότητας, τα προβλήματα στο χρηματοπιστωτικό σύστημα και την εντεινόμενη κρίση του δημοσίου χρέους ορισμένων χωρών να διαχέει ανασφάλεια, ενώ σε διεθνές επίπεδο οι πολεμικές και πολιτικές συγκρούσεις προκαλούν έντονη ανησυχία και οικονομική αβεβαιότητα.

Στο πλαίσιο αυτού του δυσμενούς οικονομικού και επιχειρηματικού περιβάλλοντος, η Διοίκηση του Συλλόγου λαμβάνει υπ’ όψιν τις εγχώριες και διεθνείς οικονομικές εξελίξεις και υιοθετεί τα απαιτούμενα μέτρα, έτσι ώστε να περιορίσει τις επιπτώσεις των προαναφερόμενων κρίσεων και δυσκολιών.

Κατά την εκτίμηση της Διοίκησης, η σχετικά μικρή ελαστικότητα που χαρακτηρίζει τη ζήτηση των υπηρεσιών του Συλλόγου σε συνδυασμό με τη σωστή οργάνωση, την κοινή διαχείριση, τη συνεχή αναβάθμιση και εξέλιξη, την παροχή υψηλής ποιότητας υπηρεσιών και τις εξαγγελίες των αρμόδιων φορέων, αποτελούν θετικά στοιχεία ικανά για την επίτευξη των βραχυπρόθεσμων και μακροπρόθεσμων στόχων του.

**Γεγονότα μεταγενέστερα της ημερομηνίας αναφοράς**

Ο Σύλλογος, παρά τις ανησυχίες που έχει προκαλέσει ο κοροναϊός COVID-19, παραμένει πλήρως λειτουργικός σε όλους τους τομείς δραστηριότητάς του, έχοντας εφαρμόσει αυστηρά μέτρα διασφάλισης της υγείας των εργαζομένων του.

Πολύ πριν εξέλιξη της πανδημίας, ο Σύλλογος εισήγαγε αυστηρά μέτρα για τον περιορισμό της πιθανής απειλής από τον COVID-19, θέτοντας ως προτεραιότητα την ασφάλεια των εργαζομένων και την αδιάλειπτη λειτουργία του Συλλόγου:

* Εναρμονιζόμαστε με τις οδηγίες της Κυβέρνησης και του Παγκόσμιου Οργανισμού Υγείας.
* Καθιερώσαμε τακτική και έκτακτη επικοινωνία με υπαλλήλους του Συλλόγου και άλλους βασικούς ενδιαφερόμενους.

Επιπρόσθετα, έχουμε αναπτύξει και θέσει σε πλήρη ισχύ σχέδιο αδιάλειπτης λειτουργίας εφαρμόζοντας τα ακόλουθα μέτρα:

* Εισαγάγαμε και εφαρμόσαμε πολιτικές που περιορίζουν τα επαγγελματικά ταξίδια.
* Υλοποιήσαμε λύσεις για εξ αποστάσεως εργασία, όπου μπορούσε να εφαρμοστεί, και προχωρήσαμε στη χρήση της τηλεδιάσκεψης για όλες τις επικοινωνίες μας.
* Εισαγάγαμε πολιτικές κοινωνικής αποστασιοποίησης για όλους τους εργαζόμενους.
* Παρείχαμε σε όλους τον απαραίτητο εξοπλισμό προστασίας και ασφάλειας.
* Εφαρμόσαμε ειδικό προγραμματισμό εργασίας για εργαζόμενους που εκτελούν λειτουργίες κρίσιμης σημασίας.
* Προχωρήσαμε σε ειδικές ρυθμίσεις για εργαζόμενους που ανήκουν σε ευπαθείς ομάδες.

Όπως προαναφέραμε, παρόλη την οικονομική ανάκαμψη, η ελληνική οικονομία αντιμετωπίζει μία σειρά από σημαντικές προκλήσεις, όπως οι σχετικά χαμηλοί ρυθμοί ανάπτυξης σε σχέση με τις υπόλοιπες χώρες της Ευρωζώνης και η χαμηλότερη πιστοληπτική αξιολόγηση της ελληνικής κυβέρνησης σε σχέση με την επενδυτική κατηγορία. Ταυτόχρονα, υπάρχουν σημαντικοί κίνδυνοι και αβεβαιότητες που προέρχονται από το εξωτερικό περιβάλλον, όπως η επιβράδυνση της παγκόσμιας οικονομικής δραστηριότητας λόγω του αυξανόμενου προστατευτισμού του εμπορίου και των γεωπολιτικών εντάσεων. Τα περιοριστικά μέτρα που επέβαλε η ελληνική κυβέρνηση λόγω της εκδήλωσης του COVID-19, είχε επίσης σημαντικό αντίκτυπο στη ζήτηση και στην ιδιωτική κατανάλωση. Η Διοίκηση αξιολογεί συνεχώς την κατάσταση και τις πιθανές μελλοντικές εξελίξεις προκειμένου να διασφαλίσει τη λήψη όλων των απαιτούμενων μέτρων για την ελαχιστοποίηση τυχόν επιπτώσεων στις δραστηριότητες του Συλλόγου.

Στις 12 Μαρτίου 2020, ο Παγκόσμιος Οργανισμός Υγείας ανακήρυξε τον COVID-19 ως πανδημία, δεδομένης της ταχείας εξάπλωσής του σε ολόκληρο τον κόσμο. Πολλές κυβερνήσεις παγκοσμίως έχουν ήδη λάβει αυστηρά μέτρα για να βοηθήσουν στον περιορισμό και στην καθυστέρηση της εξάπλωσης του ιού, τα οποία έχουν επιβραδύνει τις οικονομίες παγκοσμίως, προκαλώντας σημαντική αναστάτωση στις επιχειρηματικές δραστηριότητες και την καθημερινή ζωή. Πολλές χώρες, συμπεριλαμβανομένης της Ελλάδας, έχουν υιοθετήσει έκτακτα και οικονομικώς επιζήμια μέτρα περιορισμού, συμπεριλαμβανομένης της υποχρέωσης των εταιρειών να μειώσουν ή ακόμη και να αναστείλουν τις συνήθεις επιχειρηματικές δραστηριότητες τους. Οι κυβερνήσεις έχουν επίσης επιβάλει περιορισμούς στις μετακινήσεις, καθώς και αυστηρά μέτρα καραντίνας ως εκ τούτου Κλάδοι όπως ο τουρισμός, η φιλοξενία και η ψυχαγωγία, έχουν επηρεαστεί άμεσα και σε σημαντικό βαθμό από αυτά τα μέτρα. Άλλοι κλάδοι, όπως η μεταποίηση και οι χρηματοοικονομικές υπηρεσίες, έχουν επίσης επηρεαστεί έμμεσα. Ωστόσο, η ελληνική κυβέρνηση έχει προτείνει μία σταδιακή προσέγγιση για την άρση και ρύθμιση των μέτρων περιορισμού, αυξάνοντας τις ελπίδες για ταχεία ανάκαμψη της ελληνικής οικονομίας.

Ο Σύλλογος, ανταποκρίθηκε άμεσα στο ξέσπασμα της πανδημίας από το τέλος του Φεβρουαρίου και προέβη σε διάφορες δράσεις αντιμετώπισης της κρίσης της πανδημίας με πρωταρχικό στόχο τη διασφάλιση της υγείας και της ασφάλειας των εργαζομένων του και όλων των ενδιαφερόμενων μερών, καθώς και τη διασφάλιση της ομαλής λειτουργίας των δραστηριοτήτων του και τον εφοδιασμό της αγοράς. Οι δράσεις αυτές περιλαμβάνουν:

* Υιοθέτηση έγκαιρου και επιτυχούς νέου μοντέλου εργασίας εξ αποστάσεως (τηλεργασία) όπου αυτό είναι εφικτό και απομακρυσμένη υποστήριξη πληροφοριακών συστημάτων, τροποποίηση προγραμμάτων βάρδιας.
* Σύνταξη πολιτικής για την πρόληψη και αντιμετώπιση των προβλημάτων από την πανδημία COVID-19, αναλυτικές οδηγίες πρόληψης, ακολούθησε οδηγίες του Ιατρού Εργασίας σχετικά με τον σχεδιασμό και την εφαρμογή διαδικασιών χειρισμού περιστατικών ύποπτων κρουσμάτων.
* Συνεχή ενημέρωση και υγειονομική υποστήριξη των εργαζόμενων.
* Προέβη σε τακτικές απολυμάνσεις σε όλους τους εργασιακούς χώρους και διάθεση κατάλληλων μέσων ατομικής προστασίας και πρόληψης.

Η οικονομική επίδραση της τρέχουσας κρίσης στην παγκόσμια οικονομία και τις επιχειρηματικές δραστηριότητες συνολικά, δε μπορεί να εκτιμηθεί με εύλογη βεβαιότητα σε αυτό το στάδιο, λόγω του ρυθμού με τον οποίο επεκτείνεται η επιδημία και του υψηλού επιπέδου αβεβαιότητας που προκύπτει από την αδυναμία πρόβλεψης της τελικής κατάληξης της. Η Διοίκηση θα συνεχίσει να παρακολουθεί εκ του σύνεγγυς την κατάσταση και να αξιολογεί τυχόν πιθανές περαιτέρω επιπτώσεις στη λειτουργία και οικονομική διαύγεια του Συλλόγου, σε περίπτωση που πιο αυστηρά τα μέτρα πρόληψης επαναφερθούν.

**Κίνδυνος αγοράς**

Ο Σύλλογος αναγνωρίζει ότι η οικονομική ύφεση των τελευταίων ετών ενδέχεται να επηρεάσει τη δραστηριότητα και τη χρηματοοικονομική του κατάσταση. H Διοίκηση αναθεωρεί διαρκώς το πρόγραμμα ενεργειών με στόχο να διατηρήσει την ποιότητα και προσβασιμότητα των υπηρεσιών του Συλλόγου.

**Κίνδυνος συναλλάγματος**

Δεν υπάρχουν σημαντικοί συναλλαγματικοί κίνδυνοι, καθ’ ότι ο κύριος όγκος των πωλήσεων και αγορών του Συλλόγου πραγματοποιείται σε Ευρώ. Επίσης, το σύνολο των περιουσιακών στοιχείων και υποχρεώσεων του είναι εκπεφρασμένο σε Ευρώ. Αναφορικά με τις εμπορικές συναλλαγές που διενεργούνται σε νόμισμα διαφορετικό του λειτουργικού, ο κίνδυνος είναι περιορισμένος.

**Κίνδυνος τιμών**

Ο Σύλλογος εκτίθεται σε κίνδυνο τιμών λόγω των επενδύσεών του σε συμμετοχές και χρεόγραφα, καθώς και σε μεταβολές της αξίας των υλικών και λοιπών αναλώσιμων που χρησιμοποιεί στην εκτέλεση των υπηρεσιών που προσφέρει.

Ο κίνδυνος από τη μεταβολή της αξίας των υλικών και λοιπών αναλώσιμων αντιμετωπίζεται κυρίως με την ανάλογη μεταβολή των τιμών πώλησης των αναλωμένων κατά περίπτωση υλικών. Ο Σύλλογος εκτιμά διαρκώς την πιθανή απώλεια που μπορεί να υποστεί σε συγκεκριμένο χρονικό ορίζοντα και που να οφείλονται στις μεταβολές των παραμέτρων της αγοράς.

**Κίνδυνος επιτοκίων**

Ο Σύλλογος δεν έχει έντοκες υποχρεώσεις και συνεπώς το εισόδημα και οι λειτουργικές ταμειακές ροές του είναι ουσιωδώς ανεξάρτητες από τις αλλαγές στην αγορά των επιτοκίων.

**Κίνδυνος πιστωτικών**

Ο πιστωτικός κίνδυνος του Συλλόγου προκύπτει από τα ταμειακά διαθέσιμα, τις καταθέσεις στις τράπεζες, καθώς επίσης και από τις πιστωτικές εκθέσεις από πελάτες, συμπεριλαμβανομένων των σημαντικών απαιτήσεων και διενεργηθεισών συναλλαγών.

Δυνητικός πιστωτικός κίνδυνος υπάρχει και στα ταμειακά διαθέσιμα και ισοδύναμα. Ο κίνδυνος μπορεί να προκύψει από αδυναμία του αντισυμβαλλομένου να ανταποκριθεί στις υποχρεώσεις του. Για την ελαχιστοποίηση αυτού του πιστωτικού κινδύνου, ο Σύλλογος, στο πλαίσιο εγκεκριμένων πολιτικών από το Διοικητικό Συμβούλιο, θέτει όρια στο πόσο θα εκτίθεται σε κάθε μεμονωμένο χρηματοοικονομικό ίδρυμα. Επιπρόσθετα, όσον αφορά προϊόντα καταθέσεων, ο Σύλλογος συναλλάσσεται μόνο με αναγνωρισμένα χρηματοπιστωτικά ιδρύματα, υψηλής πιστοληπτικής διαβάθμισης.

Η εξασφάλιση των επί πιστώσει απαιτήσεων διενεργείται μέσω της ευρείας διασποράς της πελατειακής βάσης του Συλλόγου και της λήψης επαρκών εξασφαλίσεων κατά περίπτωση. Ωστόσο, η Διοίκηση του Συλλόγου, σε οποιαδήποτε περίπτωση θεωρεί ότι διατρέχει υψηλό κίνδυνο μη εξασφάλισης των απαιτήσεών της, λαμβάνει επαρκείς εξασφαλίσεις και διενεργεί προβλέψεις απομειώσεων, έτσι ώστε η μέγιστη έκθεση σε πιστωτικό κίνδυνο να αντανακλάται στο ύψος κάθε στοιχείου του ενεργητικού.

Η πιστοληπτική ικανότητα του ελληνικού κράτους έχει βελτιωθεί σημαντικά τα τελευταία έτη, σύμφωνα και με πιστοποιημένους οργανισμούς αξιολόγησης:



Οι παραπάνω αξιολογήσεις χρησιμοποιούνται και ως άξονες εκτίμησης των εγχώριων απαιτήσεων του Συλλόγου σε περίπτωση που δεν υφίστανται ειδικές αξιολογήσεις για τους εκάστοτε συναλλασμένους του.

**Κίνδυνος αποθεμάτων**

Ο κίνδυνος αυτός προκύπτει από την κατοχή παλαιών αποθεμάτων και συνίσταται στην αδυναμία διάθεσης των αποθεμάτων αυτών ή στη διάθεση αυτών σε τιμές χαμηλότερες της αξίας αποτίμησής τους. Ο Σύλλογος κατά πάγια τακτική εξετάζει συστηματικά τα αποθέματα αξιολογώντας αν αναμένεται να πωληθούν στην προσδοκώμενη ρευστοποιήσιμη αξία τους ή αν χρειάζεται να διενεργηθούν προβλέψεις απομειώσεων λόγω απαξίωσης τους.

**Κίνδυνος απρόσμενων καταστροφών**

Ο Σύλλογος έχει πλήρως ασφαλίσει τα κινητά και ακίνητα περιουσιακά του στοιχεία σε αναγνωρισμένους ασφαλιστικούς φορείς, εξασφαλίζοντας πιθανούς απρόσμενους κινδύνους καταστροφών που θα μπορούσαν να επηρεάσουν τη συνέχιση της ορθής δραστηριότητας του.

**Κίνδυνος προστασίας πληροφοριών και προσωπικών δεδομένων**

Η διαφύλαξή της διαφάνειας της εσωτερικής ασφάλειας συνιστά απόλυτη προτεραιότητα για τη Διοίκηση.

Η διασφάλιση των δεδομένων και ευαίσθητων πληροφοριών όπως οι πληροφορίες του Συλλόγου, τα προσωπικά δεδομένα του προσωπικού, των πελατών και συνεργατών, είναι πρωταρχικής σπουδαιότητας για τη Διοίκηση και μέρος της κουλτούρας του Συλλόγου. Ενδεχόμενη παραβίασή τους μπορεί να έχει δυσμενείς επιπτώσεις στη φήμη και στον στρατηγικό σχεδιασμό του Συλλόγου, αλλά και να δημιουργήσει νομικές υποχρεώσεις.

Μετά από μία μεταβατική περίοδο διάρκειας δύο ετών, από της 25 Μαΐου 2018, τέθηκε σε ισχύ ο Γενικός Κανονισμός Προστασίας Δεδομένων (General Data Protection Regulation «GDPR»), βάσει του οποίου μπορούν οι εποπτικές αρχές να επιβάλλουν πρόστιμα μέχρι και ύψους του 4% των πωλήσεων του Συλλόγου.

Προκειμένου να περιορίσει τον σχετικό κίνδυνο ο Σύλλογος έχει αναπτύξει αναγκαίες πολιτικές και διαδικασίες ώστε να διασφαλιστούν όλες τις ευαίσθητες πληροφορίες και τα προσωπικά δεδομένα:

* Δικλείδες ασφαλείας περί της μη παροχής σε πρόσωπο ξένο προς τον Σύλολογο οποιασδήποτε πληροφορίας σχετικής με τις τεχνικές, τα απόρρητα, τις διαδικασίες, τους καταλόγους πελατών και οποιοδήποτε γενικά ευαίσθητο στοιχείο.
* Η πρόσβαση στα δεδομένα και τις πληροφορίες υφίσταται μόνο σε εξουσιοδοτημένο προσωπικό.
* Η εξαγωγή οποιουδήποτε υλικού και εγγράφου υφίσταται μόνο από εξουσιοδοτημένο προσωπικό.
* Έχει οριστεί Υπεύθυνος Ασφαλείας Προσωπικών Δεδομένων (Data Protection Officer «DPO»), όπου και αξιολογεί τους κινδύνους, αναπτύσσει νέες διαδικασίες και βελτιώνει τις υπάρχουσες, επιβλέπει την εφαρμογή τους και αξιολογεί την αποτελεσματικότητά τους.
* Έχει κατάλληλα, σύγχρονα και ειδικά διαμορφωμένα πληροφοριακά συστήματα τα οποία εμποδίζουν οποιαδήποτε τύπου κακόβουλη ενέργεια η οποία θα μπορούσε να επηρεάσει την ακεραιότητα των οικονομικών και μη στοιχείων.

**Κίνδυνος ρευστότητας**

Ο κίνδυνος ρευστότητας του Συλλόγου διατηρείται σε χαμηλά επίπεδα μέσω της διαθεσιμότητας επαρκών ταμειακών διαθεσίμων. Στην κλειόμενη και για την επόμενη χρήση, ο κίνδυνος ρευστότητας παρουσιάζεται ως ελεγχόμενος μέσω θετικών λειτουργικών ταμειακών ροών:



Τα ταμειακά διαθέσιμα και ισοδύναμα του Συλλόγου στην κλειόμενη χρήση αυξήθηκαν κατά 6,04% ή €1.249.039,80 και ανήλθαν σε €21.930.099,42 έναντι €20.681.059,62 της προηγούμενης χρήσης.

Συμπληρωματικά, οι λήξεις ρευστών υποχρεώσεων, σύμφωνα με τις συμβατικές ημερομηνίες διευθέτησης αυτών:



Ο Σύλλογος δεδομένης της έντασης και του βάθους της κρίσης παρακολουθεί και αναπροσαρμόζει σε μηνιαία βάση το ταμειακό πρόγραμμα ρευστότητάς του αξιολογώντας τις αναμενόμενες ταμειακές εισροές και εκροές.

**Κίνδυνος διαχείρισης κεφαλαίου**

Στον επόμενο πίνακα παρατίθεται αν τα ίδια κεφάλαια και το μακροπρόθεσμο χρέος είναι σε θέση να καλύψουν τα μακροπρόθεσμα περιουσιακά στοιχεία του Συλλόγου, όπως και σχετικές αναλύσεις επί αυτών. Η διαφορά μεταξύ το κυκλοφορούν ενεργητικό και τις βραχυπρόθεσμες υποχρεώσεις ή μεταξύ των ιδίων κεφαλαίων συν τις μακροπρόθεσμες υποχρεώσεις και προβλέψεις πλην το μη κυκλοφορούν ενεργητικό, χρησιμοποιείται ως κεφάλαιο κίνησης, το εν λόγω καθαρό κεφάλαιο κίνησης (net working capital). Όσο μεγαλύτερη η κάλυψη, τόσο περισσότερο ο Σύλλογος δεν εξαρτάται από δανειοληπτικούς παράγοντες. Όταν τα ίδια κεφάλαια και οι μακροπρόθεσμες υποχρεώσεις χρησιμοποιούνται για να αντισταθμίσουν τα μακροπρόθεσμα περιουσιακά στοιχεία, αυτό συνεπάγεται ότι αυτά τα κεφάλαια είναι δεσμευμένα, ως οφειλές. Το καθαρό κεφάλαιο κίνησης υπολογίζεται ως εξής:



Το κυκλοφορούν ενεργητικό στην κλειόμενη χρήση υπερέβαινε τις βραχυπρόθεσμες υποχρεώσεις κατά €9.102.447,79 έναντι €8.658.655,41 της προηγούμενης χρήσης, αύξηση κατά 5,13% ή €443.792,38.

Το καθαρό κεφάλαιο κίνησης εναλλακτικά υπολογίζεται ως εξής:



Ως ποσοστιαία μεταβολή, το διαθέσιμο μέρος του καθαρού κεφαλαίου κίνησης του Συλλόγου που αφορούσε μακροπρόθεσμες υποχρεώσεις και προβλέψεις στην κλειόμενη χρήση αυξήθηκε κατά 1,94% και αναλογικά το διαθέσιμο μέρος που αφορούσε ίδια κεφάλαια μειώθηκε κατά (1,94)%. Ως συντηρητική προσέγγιση, η πλεονάζουσα κάλυψη πρώτα αναλώνει τα ίδια κεφάλαια και μετά τα τις μακροπρόθεσμες υποχρεώσεις και προβλέψεις.



Το καθαρό κεφάλαιο κίνησης του Συλλόγου στην κλειόμενη χρήση αυξήθηκε κατά 5,13% ή €443.792,38, το διαθέσιμο μέρος από μακροπρόθεσμες υποχρεώσεις και προβλέψεις αυξήθηκε κατά 16,22% ή €257.831,71 και το διαθέσιμο μέρος από ίδια κεφάλαια αυξήθηκε κατά 2,63% ή €185.960,67.

**Σύνοψη και πληροφόρηση (2/2)**

Εκτιμώντας την οικονομική ανάλυση που διεξάχθηκε, η Διοίκηση συμπέρανε ότι οι στρατηγικοί στόχοι της παραμένουν αμετάβλητοι και θα διαμείνει προσηλωμένη στο επιστημονικό μοντέλο που στοχεύει στην ανάπτυξή του Συλλόγου μέσω της αύξησης της αξίας που έχουν οι υπηρεσίες προς τα Μέλη του. Θα εξακολουθεί να δίνεται βάρος στην αυστηρή διαχείριση του κεφαλαίου κίνησης και στη βελτίωση του, όπως και στους σχετικούς χρηματοοικονομικούς κινδύνους. Η Διοίκηση επενδύει έχοντας ως βάση την ενίσχυση αυτών των στρατηγικών αρχών και αξιών που έχει θεσπίσει, ενώ σχεδιάζει την περαιτέρω βελτίωση της λειτουργικής αποδοτικότητας του Συλλόγου, δίνοντας έμφαση στη δημιουργία θετικών ταμειακών ροών, προκειμένου να επιτευχθεί περαιτέρω ανάπτυξη και να αυξηθεί η αξία για τα Μέλη, τους συνεργάτες και λοιπούς τρίτους.

1. Ενσώματα πάγια

Οι μεταβολές των ακινήτων, εγκαταστάσεων και του εξοπλισμού αναλύονται ως ακολούθως:



1. Επενδυτικά πάγια

Οι μεταβολές των ακινήτων που εκμεταλλεύονται ως για επενδυτικούς σκοπούς αναλύονται ως ακολούθως:



Η πλειονότητα των επενδυτικών ακινήτων διακρατούνται για σκοπούς μακροπρόθεσμου εισοδήματος από ενοίκια.

1. Ασώματα πάγια

Οι μεταβολές των άϋλων περιουσιακών στοιχείων αναλύονται ως ακολούθως:



1. Συμμετοχές

Οι λοιποί συμμετοχικοί τίτλοι αναλύονται ως ακολούθως:



Η συμμετοχή Α.Κ.Κ.Ε.Δ. – Προμηθέας έχει αξία κτήσης ύψους €10.000,00 και έχει απομειωθεί στην πληρότητα της.

Η συμμετοχή Κ.Ε.Κ. έχει αξία κτήσης ύψους €59,00 και έχει απομειωθεί στην πληρότητα της.

1. Χρηματοοικονομικά περιουσιακά στοιχεία

Τα χρεόγραφα αναλύονται ως ακολούθως:



Η εύλογη αξία των χρεωστικών τίτλων καθορίστηκε με αναφορά στις δημοσιευμένες τιμές της ενεργής αγοράς.

Οι εμπορεύσιμοι τίτλοι εξυπηρετούν τη διασφάλιση της ρευστότητας του Συλλόγου. Πρόκειται για βραχυπρόθεσμους τίτλους και επενδύσεις σταθερού εισοδήματος. Οι περισσότεροι τίτλοι επιμετρώνται στην εύλογη αξία.

1. Λοιπές μακροπρόθεσμες απαιτήσεις

Οι λοιπές μακροπρόθεσμες απαιτήσεις αναλύονται ως ακολούθως:



1. Αποθέματα

Τα αποθέματα αναλύονται ως ακολούθως:



Το κόστος των αποθεμάτων που αναγνωρίστηκε ως έξοδο στην κλειόμενη χρήση ανήλθε σε €28.022,86 έναντι €6.836,95 της προηγούμενης χρήσης.

1. Εμπορικές και λοιπές απαιτήσεις

Οι εμπορικές και οι λοιπές απαιτήσεις αναλύονται ως ακολούθως:



Οι εμπορικές απαιτήσεις αναλύονται ως ακολούθως:



Οι λοιπές απαιτήσεις αναλύονται ως ακολούθως:



Ο Σύλλογος εφαρμόζει συγκεκριμένη πιστωτική πολιτική που έχει ως άξονες τον έλεγχο της πιστοληπτικής ικανότητας των πελατών και την προσπάθεια αποτελεσματικής διαχείρισης των απαιτήσεών του πριν αυτές καταστούν ληξιπρόθεσμες αλλά και όταν αυτές καταστούν επισφαλείς. Για την παρακολούθηση του πιστωτικού κινδύνου, οι απαιτήσεις ομαδοποιούνται ανάλογα με την κατηγορία που ανήκουν, τα πιστωτικά χαρακτηριστικά τους, την ενηλικίωση τους και τα τυχόν προηγούμενα προβλήματα εισπραξιμότητας που έχουν επιδείξει. Οι απαιτήσεις που θεωρούνται επισφαλείς, επαναξιολογούνται σε κάθε ημερομηνία αναφοράς για την πιθανή ζημιά που εκτιμάται ότι θα προκύψει και σχηματίζονται προβλέψεις απομειώσεων.

1. Ταμειακά διαθέσιμα και ισοδύναμα

Τα ταμειακά διαθέσιμα και ισοδύναμα αναλύονται ως ακολούθως:



Ο Σύλλογος διακρατεί καταθέσεις όψεως και προθεσμίας για λογαριασμό τρίτων. Το ποσό αυτό στην κλειόμενη χρήση ανήλθε σε €7.307.617,18 έναντι €6.891.126,67 της προηγούμενης χρήσης. Στη χρήση 2018 είχε λογιστικοποιηθεί το γεγονός της απώλειας χρηματικών διαθεσίμων ύψους €90.000,00 που έλαβε χώρα το 2017 για τη διευκόλυνση των εργασιών του ταμείου. Το δικαστήριο έγινε το 2019 και η απόφαση το 2020 καταλογίζει 4 υπαλλήλους ως υπεύθυνους.

1. Ίδια κεφάλαια
   1. Κεφάλαιο

Το κεφάλαιο έχει ως εξής:



* 1. Λοιπά στοιχεία της καθαρής θέσης

Τα αποθεματικά στοιχεία αναλύονται ως ακολούθως:



**Λοιπά αποθεματικά**

Τα αποθεματικά αυτά αφορούν: δωρεά μετοχών της Εθνικής Τράπεζας της Ελλάδος και δωρεά κληροδοτήματος.

1. Προβλέψεις παροχών προσωπικού

Οι προβλέψεις για παροχές σε εργαζόμενους που προσδιορίστηκαν βάσει νομοθεσίας έχουν ως εξής:



Ακολουθώντας τις νέες διατάξεις του ΦΕΚ 1606 (τεύχος τρίτο) της 31/12/2018 που ορίζει με τη διαπιστωτική πράξη της 24/10/2018 ότι οι υπάλληλοι του Συλλόγου υπάγονται στις νομοθετικές διατάξεις του ιδιωτικού δικαίου αορίστου χρόνου. Βάσει αυτού, κάναμε έλεγχο των προβλέψεων παροχών του προσωπικού βάσει των οδηγιών του ΚΕΠΕΑ και του συστήματος υπολογισμού που παρέχει το ίδιο στην ιστοσελίδα τους για το σύνολο των εργαζομένων του Συλλόγου, εξαιρουμένων των ασκούμενων δικηγόρων.

1. ﻿Κρατικές επιχορηγήσεις

Η κίνηση των επιχορηγήσεων πάγιων επενδύσεων έχει ως εξής:



1. Εμπορικές και λοιπές υποχρεώσεις

Οι εμπορικές και λοιπές υποχρεώσεις αναλύονται ως ακολούθως:



Οι εμπορικές υποχρεώσεις αναλύονται ως ακολούθως:



Οι λοιπές υποχρεώσεις αναλύονται ως ακολούθως:



1. Πωλήσεις

Οι πωλήσεις αναλύονται ως ακολούθως:



1. Κόστος πωλήσεων

Το κόστος πωλήσεων αναλύεται ως ακολούθως:



1. Έξοδα διοίκησης

Τα έξοδα διοίκησης αναλύονται ως ακολούθως:



1. Λοιπά έσοδα

Τα λοιπά έσοδα αναλύονται ως ακολούθως:



Τα συνήθη έσοδα αναλύονται ως ακολούθως:



Ως διάφορα άλλα έσοδα έχουν ταξινομηθεί τα εξής:

α) Έσοδα από σεμινάρια GDPR που ανήλθαν σε €21.000,00 έναντι €153.600,00 της προηγούμενης χρήσης.

β) Έσοδα χρήσης Portal που ανήλθαν σε €134.635,06 έναντι € 73.069,73 της προηγούμενης χρήσης.

γ) Έσοδα από συμμετοχή προγράμματος CCBE που ανήλθαν σε €13.255,51 έναντι € 4.773,00 της προηγούμενης χρήσης.

δ) Λοιπά έσοδα (θεατρικής ομάδας θεάτρου κλπ.) που ανήλθαν σε €10.601,41 έναντι €7.818,80 της προηγούμενης χρήσης.

Τα λοιπά έσοδα αναλύονται ως ακολούθως:



Ως διάφορα άλλα έσοδα έχουν ταξινομηθεί τα εξής:

α) Έσοδα από δωρεές και χορηγίες που ανήλθαν σε €152.800,00 έναντι €174.831,73 της προηγούμενης χρήσης.

β) Λοιπά έσοδα που ανήλθαν σε €448,57 έναντι €8.050,02 της προηγούμενης χρήσης.

1. Λοιπά έξοδα

Τα λοιπά έξοδα αναλύονται ως ακολούθως:



1. Κατηγορίες και αμοιβές προσωπικού

Οι εργαζόμενοι έχουν ως εξής:



Η επιβάρυνση σε σχέση με το απασχολούμενο προσωπικό αναλύεται ως ακολούθως:

﻿﻿

1. Επενδυτικό αποτέλεσμα – καθαρό

Τα καθαρά έσοδα και (έξοδα) επενδύσεων αναλύονται ως ακολούθως:



1. Χρηματοοικονομικό αποτέλεσμα – καθαρό

Το καθαρό χρηματοοικονομικό αποτέλεσμα αναλύεται ως ακολούθως:



1. Φόροι εισοδήματος

Τρέχοντες φόροι

Οι φορολογικές επιβαρύνσεις στα αποτελέσματα έχουν ως εξής:



1. Διάθεση αποτελεσμάτων

Στην κλειόμενη χρήση ο Σύλλογος παρουσίασε κερδοφόρο αποτέλεσμα.

1. Ενδεχόμενες απαιτήσεις και υποχρεώσεις

**Νομικές υποθέσεις (ΑΓΩΓΗ ΔΗΜΟΣΙΟΥ)**

Ο Σύλλογος έχει ενδεχόμενες απαιτήσεις και υποχρεώσεις σε σχέση με νομικές προϋποθέσεις που προκύπτουν στο πλαίσιο της συνήθους επιχειρηματικής δραστηριότητας:

Ο Σύλλογος εμπλέκεται (υπό την ιδιότητα του εναγόμενου και του ενάγοντος) σε διάφορες εκκρεμείς δικαστικές υποθέσεις στο πλαίσιο της κανονικής λειτουργίας του. Μεταξύ αυτών περιλαμβάνονται και υποθέσεις λειτουργικής ευθύνης. Για την πλειοψηφία των υποθέσεων αυτών ο Σύλλογος διαθέτει κάλυψη επαγγελματικής αστικής ευθύνης βάσει συμβολαίων ασφάλισης που έχει συνάψει. Ο Σύλλογος σχηματίζει προβλέψεις στις οικονομικές καταστάσεις σχετικά με τις εκκρεμείς νομικές υποθέσεις, στις περιπτώσεις εκείνες που θεωρείται πιθανό ότι θα απαιτηθεί εκροή πόρων για τον διακανονισμό της υποχρέωσης και το ποσό αυτό μπορεί να εκτιμηθεί αξιόπιστα.

Ο Σύλλογος έχει διενεργήσει τέτοιες προβλέψεις. Η Διοίκηση και οι νομικοί σύμβουλοι του Συλλόγου εκτιμούν ότι οι εκκρεμείς, πέραν της ήδη σχηματισθείσας πρόβλεψης επίδικων υποθέσεων, υποθέσεις αναμένεται να διευθετηθούν χωρίς σημαντικές αρνητικές επιδράσεις στη χρηματοοικονομική κατάσταση του Συλλόγου.

Δεν αναμένεται να προκύψουν ουσιώδεις δεσμεύσεις στις ενδεχόμενες υποχρεώσεις εκτός εκείνων που προβλέπονται στις «Λοιπές προβλέψεις».

1. Δεσμεύσεις
2. Δεσμεύσεις εγγυήσεων

Οι εγγυητικές επιστολές προς τρίτους που έχει χορηγήσει ο Σύλλογος έχουν ως εξής:



1. Δεσμεύσεις για λειτουργικές μισθώσεις – ο Σύλλογος ως μισθωτής

Ο Σύλλογος ενοικιάζει μία αίθουσα υπό μη ακυρώσιμες συμβάσεων λειτουργικών μίσθωσης. Οι όροι των μισθώσεων είναι μέχρι 1 έτος. Η μισθωτική σύμβαση είναι ανανεώσιμη στο τέλος της μισθωτικής περιόδου σε τιμές αγοράς. Δεν υπάρχουν δικαιώματα αγοράς στη μίσθωση αυτή.

Οι μελλοντικές ελάχιστες πληρωμές μισθωμάτων των λειτουργικών μισθώσεων έχουν ως εξής:



1. Δεσμεύσεις από λειτουργικές μισθώσεις – ο Σύλλογος ως εκμισθωτής

Ο Σύλλογος εκμισθώνει και υπεκμισθώνει διάφορα ακίνητα υπό μη ακυρώσιμες συμβάσεις λειτουργικής μίσθωσης. Οι όροι των μισθώσεων είναι από 1 έως και 10 έτη. Οι μισθώσεις υπόκεινται σε επανέλεγχο των ενοικίων στο τέλος των μισθωτικών περιόδων σε τιμές αγοράς. Δεν υπάρχουν δικαιώματα αγοράς στις μισθώσεις αυτές.

Οι μελλοντικές ελάχιστες πληρωμές μισθωμάτων των λειτουργικών εκμισθώσεων έχουν ως εξής:



1. Γεγονότα μεταγενέστερα της περιόδου αναφοράς

Πέραν των ήδη αναφερθέντων γεγονότων και πληροφοριών, από τη λήξη της χρήσης μέχρι και την ημερομηνία σύνταξης της παρούσας οικονομικής έκθεσης, δεν υφίστανται άλλα μεταγενέστερα γεγονότα των οικονομικών καταστάσεων που ή δεν έχουν ληφθεί υπ’ όψιν ή αναφερθεί και θα μπορούσαν να επηρεάσουν ουσιωδώς τις οικονομικές καταστάσεις, τη λογιστικής βάσης συνεχιζόμενη δραστηριότητα και τη γενικότερη λειτουργία ή ικανότητα λειτουργίας του Συλλόγου.

Βεβαιώνεται ότι η ανωτέρω οικονομική έκθεση 58 σελίδων, η οποία αποτελείται από την έκθεση διαχείρισης διοικητικού συμβουλίου και τις οικονομικές καταστάσεις, συμπεριλαμβανομένων και των σημαντικών λογιστικών αρχών και μεθόδων και λοιπών επεξηγηματικών πληροφοριών (δεν επιμετρώνται η πρώτη, η προτελευταία, και η τελευταία σελίδα που αποτελούνται από το εξώφυλλο, τις συνοπτικές οικονομικές καταστάσεις, και την ιστοσελίδα αντίστοιχα), τα οποία και αποτυπώνονται διεξοδικά υπό τη μορφή ενιαίας έκθεσης, εγκρίθηκε κατά τη συνεδρίαση του Διοικητικού Συμβουλίου του Συλλόγου στις 3 Νοεμβρίου 2020.

Αθήνα, 3 Νοεμβρίου 2020

Οι βεβαιούντες,

|  |  |  |
| --- | --- | --- |
| Ο Πρόεδρος | Η Σύμβουλος Ταμίας | Ο Διοικητικός και Οικονομικός Διευθυντής |
|  |  |  |
|  |  |  |
|  |  |  |
| Δημήτριος Βερβεσός | Μαρινέττα Γούναρη | Σταύρος Φασουλάς |
|  |  |  |

1. Συνοπτικές οικονομικές καταστάσεις



www.dsa.gr